Funtzio Publikoan greba izango da ostegunean, Ipar Euskal Herrian, eta LAB sindikatuak mobilizazioetan parte hartzeko deia egin du. “Uda baino lehen, Frantziako Gobernuak ‘Funtzio Publikoaren aldaketa plantoa’ bozkatu nahi du ministroen kontseiluan. Mobilizatzeko garaia dugu. Proiektu horrek Funtzio Publikoa hautsi nahi du, eta hortan langileak zein jendarte osoa kaltetuak izango gara”, adierazi dugu. Baionan, 10:30ean abiatuko da manifestazioa, Santa Ursula plazatik.


BOSbaroque | Aingeruak eta heroiak\n16 - 17maiatza 2019\nGEORG PHILIPP TELEMANN (1681 – 1767): Obertura Sol Maiorrean “Burlesque de Quichotte” TWV 55:G10\nGEORG PHILIPP TELEMANN (1681 – 1767): Der Tag des Gerichts, Hautaketa bat\n16 maiatza 2019 Euskalduna Jauregia 19:30 h. Sarrerak Erosi\n17 maiatza 2019 Euskalduna Jauregia 19:30 h. Sarrerak Erosi\nHau nahaste-borrastea. Benetan zaila da gaur gauean adituko ditugun konpositoreen burtsako kotizazioari jarraitzea, haien fama ederto aldatu baitzen hala bizi ziren bitartean nola hil ostean ere. Lehenik, denek maite zituzten, eta, ondoren, ordea, gain-baloratuta zeudela iruditu, eta kolpean ahaztu zituzten. Baita alderantziz ere.\nBizi zela, Georg Philipp Telemann (1681-1767) izugarri famatua egin zen. Guk irudikatu genezakeena baino askoz famatuago. XVIII. mendean youtuberik egon izan balitz, ikustekoa litzateke ea Corellik, Hassek, Handelek edo Lullyk inoiz bilduko al zituzten Telemannek baino bisita gehiago. Seguru asko, ez. Telemannek, jakina, aise gainditu zituen beste hainbat konpositore ezezagun, adibidez, Johann Sebastian Bach delako bat, zeina ezagunagoa baitzen Telemannen adiskidea izateagatik beste ezerengatik baino. Bachek berarentzat nahi izan zituen lanpostu garrantzitsu guztiak Telemanni eskaini zizkioten lehenago. Eskaini, eta hark uko egin. Leipzig, Dresden… eta seguru badagoela guk ezagutzen ez ditugun beste tokiren bat edo bi. XIX. mendeak, baina, Telemann ahaztu zuen. Besterik gabe. Gorrotorik ez, ahanztura bakarrik. XX. mendearen amaieran berreskuratu genuen, halako Santxo maitagarri bat balitz bezala, bere garaian ezkutari izandako Bachen ezkutari. XXI. mendeak konparaziorik ez egiten ikasi du, pixka bat. Hobeto doakigu horrela.\n1917an, hauxe esan zuen Alfred Einstein musikologo handiak Telemanni buruz:\n“J. S. Bach jaio izan ez balitz, XVIII. mendearen lehen erdiko musika alemanaren ordezkari nagusia genuke Georg Philipp Telemann, Magdeburg hirikoa bera […]. Bachek baino askoz musika gehiago ekoitzi zuen, eta […] estilo guztietan idazteko gai zen, hala frantsesez nola italieraz. Nolanahi ere, halako estiloetan idazten zuenean, lan txukuna eginik ere, halako imitazio-kutsu bat zerion beti bere lanari. Bachek, ordea, kontzertu bat idazten zuenean “im italienischen Gusto”, pieza guztiz bachiarra sortzen zuen beti, edo, oker esan izan den moduan, pieza guztiz alemana. Izan ere, germanismo delakoak ez zuen Bachen estiloa finkatu; aitzitik, alderantziz gertatu zen, Bachen estiloak finkatu zuen estilo alemana”.\n1753an, berriz, Telemannek zera galdetu zion Quantz (1697-1773) adiskide sonatuari: ea zergatik ez zituen bere azken obrak aipatu zeharkako txirula irakasteko metodoan. Hala erantzun zion Quantzek:\nKuartetoetan ere ez dago alderik. Sinesten dut, jaun estimatua, zerorrek jada idatzi dituela kalitate bereko edo handiagoko beste asko, eta baduela aski grina, asmamen eta zentzu on beste hainbeste idazteko, nahi duenean. Baina, nire Metodoan, kuarteto zaharrak sutsu gomendatu ditut, hain justu ere, berriak baino hobeto ezagutzen ditudalako, eta, gainera, horietan biltzen direnez kuarteto onen bertute guztiak, iruditu zitzaidalako ez nuela zertan gehiago bilatu. Obra horiek izan ziren, hain justu ere […], orain urte batzuk eremu honetan sartzeko bidea eman zidatenak”.\nTelemann, maisuetan maisu\nBizi zela, Jan Dismas Zelenka (1679-1745) konpositoreak txanponaren bi aldeak ezagutu zituen: oso ezaguna izan zen, eta ez batere ezaguna, aldi berean. Garai hartan oso ohikoa zen, eskualdeka banatzen baitzen fama. Bi hamarkada luzetan, Dresdeneko gorteko hiru konpositore ofizialetako bat izan zen Zelenka; hala, gremioko guztiek ezagutzen zuten. Bazuten haren izenaren berri Vienan, Pragan eta Venezian. Dresdenen, jakina, ondotxo ezagutzen zuten, astero entzuten baitzuten haren musika. Handik oso gertu, Leipzigen, bazuen adiskide bat, haren moduan zebilena, ez oso ondo eta ez oso gaizki: Johann Sebastian Bach. Gainontzean, Europan, ez zuen inortxok ere ezagutzen. Eta, gero, honezkero irudikatuko zenuten moduan, XIX. mendean guztiz ahaztu zen haren musika, asmo txarrik gabe, eta XX. mendearen amaieran berriro berreskuratu. Telemanni gertatu ez bezala, ordea, azkar asko goretsi zen Zelenkaren musika. Gaur egun, jeniotzat hartu ohi da konpositorea; zergatik? Bada, kontrapuntuaren hizkuntza darabilelako, Bachek bezalaxe.\n1775ean, Forkelek, J. S. Bachen lehen biografoak, konpositorearen semeari idatzi zion, C.P.E. Bachi, eta galdetu zion ea zer konpositore miresten ote zituen jenio handiak. Semeak hainbat autore aipatu zizkion: “[J. S. Bachek, azken urteetan] izugarri estimatu zituen Fux [Zelenkaren Vienako irakaslea], Caldara, Handel, Kaiser, Hasse [Zelenkaren Dresdeneko adiskidea], Graun biak, Telemann [C.P.E.ren beraren aita pontekoa], Zelenka, Benda, eta, orokorrean esateko, Berlin eta Dresdenen miresten zituzten guztiak. Denak ezagutu zituen bertatik bertara, lehen lauak izan ezik”. Are gehiago, Leipzigen Bachen lekukoa hartu zuenak, Johann Gottlob Harrer konpositoreak, Zelenkaren gidaritzapean ikasi zuen Dresdenen.\nZelenka, Bach adiskidea baino mende bat geroago berreskuratutako jenioa.\nJean-Philippe Rameau (1683-1764) konpositoreak ibilbide profesional luze-luzea egin, eta biak ezagutu zituen: miresmena eta gutxiespena. Sarritan, pertsona berberek miretsi izan zuten lehenik, eta gutxietsi ondoren. Halako eskizofrenia bat zen, baina Rameauri, itxuraz, ez zitzaion askorik axola. Sasoi hartan, Europa osoak ezagutu zuen. Ez konpositore gisa, ezpada musikaren teorialari moduan. Hainbat eremu landu zituen: akustika, harmonia eta artearekin ez baizik zientziarekin loturiko beste zenbait eremu. Laztanak batetik eta egurra bestetik. Hil ostean, ahaztu egin zuten, baina ez hainbeste. XIX. mendean han eta hemen agertu zen, tarteka, egunkarietan –eta ez da gutxi–. XX. mendearen hasieratik bertatik ahalegindu ziren haren zaleak haren lana berreskuratzen, Debussy buru zutela. Gure gaur egungo egoerara iritsita, halako asimetria geografiko bat topatuko dugu. Frantzian, adibidez, ondare musikal loriatsuaren ezinbesteko osagaitzat dute; gainerako toki guztietan, berriz, mugan dabil beti, konpositore barrokoen Olinpoan tarteka sartuz eta tarteka kanpoan geratuz. Azken batean, hamaika jokalari baino ez daude.\nHona hemen Pierre-Louis d’Aquin de Châteaulyon saiakera-egilearen hitzak, “Musikaz eta horren efektuez” laneko atal batean bildu zituenak, 1753an (urte horretan estreinatu zen Daphnis et Églé pastoral heroikoa, zeinetako suite bat entzungo baitugu, kasualitatez, gaur gauean):\n“Ezagutzen ditu batzuk, zeintzuei Rameau jaunaren operek balio izan baitiete Molin edo Vernageren aholkuek adina [Pariseko gorteko medikuak ziren horiek biak]. Aretora sartzean, gaixorik zeuden; ateratzean, berriz, osaturik. Jakina, [entzumen] organo sentikor bat zutenei baizik ez zitzaizkien halakoak gertatzen”.\nPentsatzekoa da honako testigantza honen egileak ez zeukala halako organo auditibo sentikorrik, ez behintzat Rameuren bertuteak balioesteko adinakorik. Iritzi arrunt bat izan liteke, beste hainbeste bezalakoa; badu, ordea, berezitasun nabarmen bat: Charles Collék esan zituen hitzok, hau da, Daphnis et Églé obraren libretoaren egileak. 1760an, bereak eta bi esan zituen:\nMusikaren jenio honek, zeina, bide batez, ergel hutsa baita, halako ideia absurdu batean sinesten du: pentsatzen du libretoak ez duela zerikusirik bere arrakastarekin. Etorkizuna aurreikustera ausartuko naiz: musika itzela bai, baina poema kaskarrak biltzen dituzten [Rameauren] obrak ez dira historiara pasatuko […]. Zergatik? Bada, “Holandako Gazetari musika jarriko” diola esateko bezain harroa delako; poeta sakrifikatu duelako, urguilu musikal hutsagatik, inongo arrazoirik eta gupidarik gabe, eta ergel batek moduan; operaren plazerra soilik doinuetatik datorrela uste duelako; arrautza guztiak saski berean ipini dituelako; eta ez duelako sekula nahi izan biolin-melodiak, koruak eta festak besterik, eta ez duelako inoiz sortu eszenarik ez poemarik”.\nRameauren garaikideen artean, ordea, Jean le Rond d’Alembertek eskaini zuen konpositoreari buruzko iritzirik bitxiena. Encyclopédie-aren editoreetako bat zen D’Alembert, baita Rameauren ohorezko arerioa ere. Hala idatzi zuen 1763an:\n“[Rameauk] ahal izan duen guztiari heldu dio; ez, ordea, nahi izan lukeen guztiari […]. Ez digu eman berak egin zezakeen musikarik onena, ezpada guk jaso genezakeen onena”.\nEgitaraua orkestrarako obra batekin hasi eta beste batekin amaituko da: Telemannen Don Quichotte-ko Burlesque suite programatikoa, zeinari duela gutxi 1726-30 inguruko data jarri zaion; eta aipatutako Rameauren Daphnis et Égle ekitaldi bakarreko pastoraleko orkestrarako suitea. Fontainebleuko gazteluan behin baino interpretatu ez den obra, 1753ko urriaren 29an, 6 bider 6 metroko agertoki ñimiño batean, kantariak eta dantzariak metatuta zeudela. Benetako ikuskizuna izango zen.\nBaina XVIII. mendea ahotsaren mendea izan zen –zer mende ez ote da izan?–. Entzuleek lasterka jotzen zuten, geuk ere lasterka jotzen dugun moduan, kantari handiak entzutera. Faustina Bordoni handia, Farinelli, Senesino, Matteuccio, Caffarelli, Nicolini kontraltoak… Eta gure gaualdiak Telemannek eta Zelenkak altoaren tesiturarako idatzitako bost haria izango ditu. Emakumezko kontralto ahotsek edo gizonezko kontratenor ahotsek kantatzeko ariak, gaur gertatuko den bezala.\nTelemannek 82 urte agurgarri zeuzkala sortu zuen Judizioaren eguna oratorio sakroa, Hanburgon estreinatua izateko 1762ko martxoan. Ordurako, Haydn hasita zegoen Esterházyrentzat lan egiten.\nAskoz lehenagokoak dira Zelenkaren Il Serpente di Bronzo, oratorioa hori ere, 1730eko Ostiral Santurako idatzia, eta Il Diamante serenata. Egilearen obra profano bakanetako bat, Dresden idatzia 1737an, sekreturik handienean, Joanna Stein baroisaren eta Georg Ignatius Lubomirski poloniar printzearen arteko ezkontza ezustekoa emanez ospatzeko. Etiketaren eskariz Johann Adolf Hasse lanpetuegiak konposatu beharko zukeen serenata, azkenean Zelenkak egin behar izan zuena.\nEgile horiei buruz askorik ez dakigu, baina haiek ondo ezagutzen zuten elkar, eta sarritan elkar omentzen zuten aipu musikalaren baliabide kriptikoaren bidez. Horrela, 1738ko bere Parisko Kuartetoetako batean Telemannek Rameauren la minorreko Gavotte bat jaso zuen, 1728an argitaratua. Kontua da Reameauk Handelek aurretik, 1720an, argitaratutako re minorreko beste suite batetik hartua zuela, seguru asko, melodia. Eta kontu jakina da Handelek bere ibilbide profesionalaren erdia Telemannen beraren musika berrerabiltzen eman zuela.\nG. Ph. Telemann: Der Tag des Gerichts / Azken judizioa\nErrezitatiboa: ‘Genug der Schande blosgestellt!’\nCARLOS MENA – Kontratenorra\nLevitt eta R. Jacobsen ikasle izana Schola Cantorum Basiliensis ospetsuan, bere bakarkako ibilbidea ospe handiko maisuen batutapean garatu du, hala nola Michel Corboz, Paul Goodwin, Mark Minkowsky, Rafael Frübeck de Burgos, Ottavio Dantone, Juanjo Mena, Gustav Leonhardt, Christoph Coin, Paul Goodwin eta Andrea Marcon; horri esker, mundu osoko jaialdietan eta aretoetan kantatu du, besteak beste, Vienako Musikverein eta Konzerthaus, Londresko Barbican Center, Bruselako Palais de Beaux Arts, Salzburgoko Felsenreitschule eta Grosses Festspielehaus, Berlingo Philarmonie de Berlin, Parisko Chatelet eta Philarmonie, Amsterdamgo Concertgebouw, Lisboako Gulbenkian, Madrilgo Teatro Real, Bartzelonako Gran Teatre del Liceu, Tokioko City Opera Hall, Osakako Shympony Hall, Los Angelesko Schönberg Hall, New Yorkeko METeko Alice Tully Hall, Washingtongo Kennedy Center eta Library of Congress, Sidneyko Opera House, Melbourneko Concert Hall, Mexiko Hiriko Bellas Artes, Buenos Airesko Teatro Colón…\n40 errezitaldi baino gehiago dauzka grabatuta Harmonia Mundi, Mirare, Deutsche Gramophon, Sony Music eta Glossa etxeentzat, sari nazional zein nazioarteko ugari jasotakoak.\nHaendel, Bach, Mozart, Gluck, Vaughan-Williams, Schoenberg eta Iglesiasen obrak zuzendu ditu, besteak beste, Portugalgo Orkestra Sinfonikoarekin, Granadako Hiria Orkestrarekin, Asturiasko Printzerriko Orkestrarekin eta Galiziako Orkestra Sinfonikoarekin.\nInteres bizia du lieden errepertorioan zein errepertorio garaikidean, eta Jesús Torres, Gabriel Erkoreka, José María Sánchez-Verdú, Alberto Iglesias, Joan Magrané eta beste hainbat musikagilek berarentzat idatzitako obrak estreinatu ditu.


Home Herriz herri Malerreka Doneztebe\nBiztanleak: 1732 (2017)\nAzalera: 8,6 Km2\nMalerreka bailarako herri handiena da Doneztebe, iparraldean Sunbillarekin egiten du muga, hegoaldean Donamaria eta Oitz ditu, ekialdean Bertizarana eta mendebaldean Elgorriaga.\nErdi Aroan sortutako herria da, merkatari eta itsasgizon indianoak, goi-funtzionarioak, militarrak eta bestelakoak ziren bertako biztanleak. Hori dela eta, Erdi Aroaren bukaera eta Aro Modernoaren hasierako hainbat eraikin eta hiri-elementu aurki ditzakegu Donezteben: 1500. urte inguruan hainbat dorre eta harrizko jauregi-etxe eraiki ziren, gerora zaharberritu diren arren, estilo gotikoa mantentzen dutenak. Hobekien iraun duena Merkatarien Karrika izen esanguratsua duen kalean dago, eta inguruko etxe tipikoen ereduarekin bat egiten du.\nAipagarria da Ezkurra eta Ezpelura errekek bat egiten dutela herrian, aldi berean Baztan edo Bidasoa ibaiarekin ere bat eginez, izan ere, ez dago argi zein puntutan hartzen duen Baztan ibaiak Bidasoa izena. Ezkurra errekaren bazterrean doa Uraren Bidea izeneko ibilbide polit eta erraza, oinez naiz bizikletaz egin daiteke eta Doneztebe, Elgorriaga, Ituren eta Zubieta bisitatzeko aukera ematen ditu ibilbide eder honek.\nHerriko bestak: Ekainaren 28tik uztailaren 2rarte ospatzen dira (ekainak 29, San Pedro). Mota guztietako jarduerek osatzen dute programa: musika, dantza, erremonte profesionaleko jaialdia, su artifizialak, zezensuzkoa,… Meza nagusia San Pedroen ohoretan egiten da eta bertan abesbatzak Irigoyen musikagileak Donezteberi konposatu zion himnoa abesten du. Behin kanpoan dantza egiten zaio banderari eta gero, herriko dantzariek Trapatan dantza egiten dute.\nInauteriak: Errauts-asteazkenaren aurreko ostegun eta ostiralean gazte konpartsak herri eta baserri auzoetan puska-biltzea egiten du, mozorroturik. Larunbatean inauteriko egun handian, arratsaldez desfilea egiten da kaleetatik.\nUdazkeneko feria: San Martin egunaren arabera egiten dira, azaroaren 2 edo 3. ostiralean. Herri tradizio handiko jaia da. Eskualdeko jendea etortzen da feriara ganadu bila -zaldi-behorrak, behiak, ardiak… Inguruko artisauen lana ere ikusi eta erosi daiteke.\nUdaberriko feria: Maiatzaren lehen ostiralean ospatzen da; ganadu feria, artisauak, nekazaritza makinak…\nSanta Luzia: “jostunen besta” abenduaren 13an ospatzen da, udalak, zilarrezko titare bat oparitzen die herriko jostunei. Artisauak, taloak eta feria giroa egoten da elizako atarian.\nBigarren bestak: Iraileko 3.asteburuan ospatzen dira, San Migelen asteburuan. Herriko besten antzeko jarduerak izaten dira.\nhainbat garaitan altxatu eta handitu zen, bereziki XVI. eta XVIII. mendeetan. Elizako dorrea, hasieran, Leringo jaunen gaztelu zaharreko dorrea zen. Harlanduzko lehen gorputza zaharrena omen da. Honen defentsa helburua argi ikusten da, oraindik ere kanoi zuloak eta kanoiak mantentzen direlako. Barnealdean nabarmentzeko modukoak dira erretaula barrokoak eta organoa.\nKaleetatik ibilita estilo eta garai ezberdinetako eraikinak ikusi ditzakegu. Intzakardi kalean XVIII. mendeko Jauregi-Etxea dugu eta Merkatarien kalean, XV. mendeko etxe gotiko eder bat ikusiko dugu.\nHistoriak dio parke hau garai batean ingelesen hilerria izan zela, frantsesen aurka izandako borroketan. Gaur urte osoan izugarri bisitatua den parkea da, eta bertan platanondoko ale bikainak nabarmentzen dira. Bertako zuhaitz anitz ere ikus daitezke bertan eta Bidasoako Bide Berdea eta Ederbidea bertatik igarotzen dira.\n1855an egina eta egun ere Laxoa (pilota modalitate zaharrena) partiduez gozatu daiteken plaza handia, herritarren bilgunea.\n(Udan eta Aste Santuan irekita).\nBulegoa Merkatuko errepidean dago,\nlehenagoko autobus geltokian


Laubururen eskaera onartuz, atzeratu egin da ligako lehen jardunaldia - - Tolosaldeko ataria\nLauburu K.E. Ibarra 2020-10-31 15:17\nAzken asteetako ziurgabetasuna medio, gure lehen taldeak Bilbora bidaiatu behar zuen igande honetako 12:00etan mailaz igo berri den Gora Grupo Iron taldearen aurka jokatzeko. Hala ere, partida atzeratzea eskatu behar izan du Lauburuk, eta Areto Futboleko Batzorde Nazionalak jada ofizialki onartu du eskaera.\nAtzerapenaren arrazoia norgehiagoka legez jokatzeko ezinbestekoa den jokalari kopuru falta da. Alde batetik, Nafarroako Gobernuaren urriaren 21eko 57/2020 Foru Aginduak Bigarren B Mailako taldeko 4 kideri eragiten die, eta bestetik, Eusko Jaurlaritzaren 36/2020 Dekretuak kategoria absolutuko talde semiprofesionaletakoak ez diren kirolarien mugikortasuna mugatzen du.\nHorrela, Espainiako Futbol Federazioak aurreikusitako liga hasierako datarekin aurrera jarraituz gero, igandeko norgehiagoka erronka handia izango zen. Lau lagunarteko jokatzetik zetorren taldea eta horiek, Jota Arregui entrenatzaileak adierazi bezala, "dinamika eta erritmoa ez galtzeko eta entrenatzen eta konfiantza irabazten jarraitzeko" balio izan zuten. Era berean, azken saioetan hobekuntzetan zentratu dira eta elkarrekin bat eginda, pozik eta gogotsu zegoen taldea. Hala ere, neurri berriak iritsi ziren eta, horrekin batera, gelditzea baino beste aukerarik ematen ez zuten zailtasun gehiago.


Nazioartea > Estaturik gabeko nazioak > Herrialde katalanak > Valentzia\nEspainiako Konstituzioaren inguruan “eztabaidatzeko” komisio bat martxan jarri berri duten honetan, etxeko lanak pilatzen ari zaizkie Espainiako agintariei. Estatu ereduaren inguruko eztabaida Espainiako politikaren erdigunean kokatu du azken hilabete eta urteetan Kataluniako prozesu subiranistak. Badira ordea, auzi horren inguruan nabarmentzen hasi diren bestelako ahotsak ere, Valentzia da horietako bat.\nLarunbatean dozenaka mila herritar atera ziren kalera, Valentziako gehiengo politiko, sindikal eta instituzionalaren deiari erantzutera. “Valentziak bidezko finantzazioa exijitzen du” ageri zen pankartaren atzean sentsibilitate politiko askotako herritarrak elkartu ziren. Pankartari eusten Ximo Puig Valentziako presidentea eta Monica Oltra presidenteordea zeuden besteak beste. “Egun historikoa” izan zen larunbatekoa antolatzaileen ustez.\nEredu federalaren aldeko jarrera adierazi zuen Ximo Puig (PSUV) Valentziako presidenteak manifestazioaren amaieran egindako adierazpenetan. Mari Carmen Sánchez Valentziako herritarren eskubideen defendatzaileak azpimarratu zuen “finantzazioaren auzia” ez dela “auzi alderdikoia” Valentziar guztiei eragiten baitie.\nMariano Rajoyren alderdiak esana du ez duela “Espainiako Konstituzioa aldatuko inola ere”. Arazoak, ordea, pilatzen ari zaizkio. Ekonomikoki bideragarria izan dadin, modu batera edo bestera Estatuaren egituraketa politikoa moldatu beharra baitauka Espainiak, hala eskatzen diote geroz eta lurralde gehiagok. Rafael Catalak duela aste gutxi Bilbon esan zuen “Estatuak autonomien esku utzitako eskubide batzuk berreskuratzeko garaia” izan daitekeela. Birzentralizazioaren eta autonomia handitzea eskatzen dutenen balantzan pieza berri bat gehitu da: Valentzia.\nKanal hauetan artxibatua: Valentzia | Aurrekontuak\nValentzia kanaletik interesatuko zaizu...\nEtxeratze agindua indargabetzea eskatu du Nafarroako fiskaltzak\n13/13 prozedura juridikoa irregulartasunez josia dagoela salatu dute defentsek\nEuropean University Gasteiz: jokaldi borobila\nEskoziarrek erreferendum berria eskatu dute hautetsontzietan\nMixel Berhokoirigoinek laborantza "herrikoi eta iraunkorraren" alde egindako lana goraipatu du Laborantza Ganbarak


Gaur egungo nekazaritzak etengabean erabiltzen du teknologia. Bioteknologiak hainbat jarduera hartzen ditu bere baitan, adibidez, labore “tradizionalen” hibridazioa basa barietateekin, edota gaur egun hain erabiliak diren hobekuntza genetikozko prozesu guztiak.\nBioteknologiak nekazaritzan eta ingurumenean dituen ondorio positiboak eta negatiboak aztertu\nBioteknologiak garrantzi handia du biodibertsitatea kontserbatzeko zerikusia duten prozesuekin.\nAriketa honen bitartez, bioteknologiaren barruan dagoen ingeniaritza genetikoa ikusiko dugu. Zenbait amets egi bihurtzeko aukera ematen duen mundu erakargarria ezagut dezakegu.\nBasa barietateetan oinarritutako hobekuntza genetikoa\nHobekuntza genetikoa basa barietateekin nahasketak egitean datza. Hori da basa barietateetan oinarritutako hobekuntza genetikoetatik sortutako ia labore guztien kasua. Adibidez, jarraian irudikatzen den artoaren kasua:\nXXI. mendeko patata?\nBaina teknika ez da hor geratzen, haratago doa. Ingeniaritza genetikoaren alorrean gaur egun egiten ari diren hainbat ikerketa aztertuko ditugu.\nBaina, zer da hori?\nZe lotura du biodibertsitatearekin?\nGizakia gai da izaki bizi baten geneetaraino sartzeko eta horiek aldatzeko. Berak nahi duen eran “sor” ditzake organismoak, horien bidez hainbat gatazka konpontzeko. Biodibertsitatearen galera handiak ekar ditzake.\na) “Terminator tomateak”\nMonolaborantzako lursail handietan gai kimikoak erabili behar izaten dira gaitzen aurrean duten ahultasuna gainditzeko. Erresistentzia handiagokoak, baina, hain emankorrak ez diren basa barietateek ez dute gai kimiko horien beharrik izaten.\nOrain bada aukera bat belar erasotzaileei aurka egiteko. Belar horiek hiltzeko informazio hereditarioa duten bakteriak sartzen dira tomatearen familiako landareetan. Landareek sortu egiten dute pozoi hori eta intsektu horiekiko inmuneak egiten dira bakterioa sartu ondoren.\nGauza itzazu hipotesi arrazoituak beste hainbat landaretan era horretako izurrien aurkako erresistentzia naturalak lortzea zer izango litzatekeen adierazteko. Horretarako kontsulta dezakezu “Transgenesia: bioteknologiaren azken asmakizuna” artikulua ELHUYAR 147. aldizkarian, ondoko helbidean:\nb) “Leguminosoen bikoka”\nNitrogenoa ezinbestekoa da landareak hazteko, nitrato moduan dagoela bakarrik har dezakete ordea, sekula ez atmosferiko moduan dagoela. Bada landare leguminoso multzo bat nitrogeno atmosferiko hori finkatzeko gai dena, bere sustraietan dituzten noduluei esker; “txiroak” diren beste landare batzuek ongarri kopuru handiak behar izaten dituzte berehala hazteko.\nIkerketak egin itzazu honakoei buruz:\nZe landare dira leguminosoak? Zer dira horien sustraietako noduluak?\nZergatik zegoen leguminosoak txandakatzeko tradizioa?\nSoroetan zurgatu gabe geratzen den ongarria, nora doa? zer eragin sortzen du?\nPentsa ezazu zer gertatuko litzatekeen ongarririk behar ez duten landareak sortzea balego.\nAzal ezazu zer eragin izan ditzakeen aurkikuntza horrek.\nc) “Pataten ugaritasuna”\n“Patataren Nazioarteko Zentroan” 13.000 barietate baino gehiago lortu ahal izan dira. Elikadura orekatua izateko beharrezkoak diren osagai (aminoazidoak) guztiak sintetiza ditzake gene batek. Gene hori patatari sartuz gero, gizakiaren oinarrizko elikagaia (produktua) izatera hel daiteke.\nAtera itzazu ondorio positibo eta negatiboak ikerketa horrek edo antzeko beste batzuek ondorengo belaunaldientzat izan dezaketen eraginari buruz, bereziki garapen bidean dauden herrialdeei dagokionez.\nIturria: “Bioaniztasuna-Bigarren Hezkuntza. Ingurugiro hezkuntzako materialak saila”.\nArgit.: CEIDA Lurralde Antolamendu, Etxebizitza eta Ingurugiro Saila. 1996\nEkin eta ekin • DBH (2. zikloa) (295 kb)


Kulturako jarduerak berriz abiatuko dira astelehenean, pertsona kopuru mugatuan Gipuzkoan, Araban eta Bizkaian. Horrez gain, ordutegi behartuak mantenduko dira 70 urtetik goragokoentzat eta “pertsona zaurgarrientzat”. Nafarroan ere irekiko da bigarren fasea astelehenean.\nKulturaz eta aisialdiaz gozatzeko aukera mugatua irekiko da EAEn astelehenetik goiti: kultur etxe, antzoki eta zinematan heren bateko edukierarekin eta 50 pertsonara mugaturik eta museoetan aldiz %50eko edukierarekin. Gune irekietan haatik, gehienezko edukiera heren batekoa izanen da, 400 pertsonako gehiengoarekin. Publikoa jarririk egon beharko da, distantziak eta gainerako segurtasun-neurriak betez.\nHorren berri eman dute Nekane Murga Eusko Jaurlaritzako Osasun sailburuak eta Arantxa Tapia Eusko Jaurlaritzako Ekonomiaren Garapen eta Azpiegitura sailburuak, bigarren fasearen nondik norakoak azaltzeko orduan.\nOrdutegiak “pertsona zaurgarrientzat”\nMugikortasunari eta ordutegiei dagokienez, 70 urtetik gorakoei eta pertsona «zaurgarriei» oraindik 10:00etatik 12:00etara eta 19:00etatik 20:00etara mugatuko zaizkie. Gainerakoan, mugitu ahal izateko dauden ordu tarteak kenduko direla jakinarazi dute. Dirudienez, nahiz eta horrelakorik ez zehaztu, umeei ez zaie beraz ordutegi berezirik finkatuko. Aldiz, probintzien arteko joan-etorriak mugatuta segituko du –adineko senideei bisitak egiteko, arrazoi sozioekonomikoengatik eta lan arrazoiengatik baimenduta egonen da probintzien artean mugitzea–. Etxean biltzea ere baimenduta izanen da astelehenetik goiti, gehienez hamabost pertsona batuz.\nTabernek kanpoan eta barnean zerbitzua emateko baimena izanen dute, gehienez %50eko edukierarekin, mahaien artean bi metroko tartearekin eta guztiak eserita. Elkarte gastronomikoek eta "txokoek" ere irekitzeko aukera izanen dute, tabernei eskatzen zaien baldintza beretan. Garbiketa eta desinfekzioan neurri zorrotzak bete beharko dituzte guztiek.\n400 metro karratu baino gehiagoko zentro komertzialak irekiko dituzte, gehienez ere %40ko edukierarekin. "Hurbileko merkataritza jarduerarekin jarraituko da, gehienez ere %40ko edukierarekin".\nHezkuntza ere ikasgeletan astelehenetik goiti\nAstelehenan indarrean sartuko da Hezkuntza sailburuaren 2020ko maiatzaren 23ko agindua. Azken honek, unibertsitatez kanpoko hezkuntzaren eta prestakuntzaren arloko aurrez aurreko jarduerak berriz hastea eta ikasketa jakin batzuetan sartzeko azterketak eta probak egitea arautzen du. Bestalde, maiatzaren 25etik goit,i aurrez aurreko irakaskuntzari eta hezkuntza jarduerari berrekitea eta azterketak egitea behartzen du eta hori DBH4an edo helduen hezkuntzako baliokidean, Batxilergoko lehen eta bigarren mailetan eta Lanbide Heziketako lehen eta bigarren maila guztietan.\nEra berean, ekaineko lehen astean, gainerako ziklo eta mailetako irakasleak eta irakasle ez diren langileak berriz lanean hastea xedatzen da, ikastetxeetan hezkuntza-jarduera egiteko. Hezkuntzarekin lotura duten beste hainbat jarduera berrekiteko aukera ere egonen da astelehenetik: araubide bereziko irakaskuntzak –artistikoak, kirolekoak eta hizkuntzetakoak–; proba libreak DBHko, Batxilergoko eta LHko tituluak lortzeko; enplegurako Lanbide Heziketako prestakuntza jarduera presentziala eta lanekoak ez diren praktiken moduluak; aurrez aurreko jarduera unitate terapeutikoetan eta hezkuntza bereziko zentroetan; hezkuntza eta prestakuntza jarduera presentziala euskaltegietan, akademietan, eskoletan eta prestakuntza zentroetan eta antzekoetan, publikoetan zein pribatuetan; azterketa ofizialak deitzea, antolatzea eta egitea, tartean, HABE azterketa.\nNafarroa ere bigarren fasera pasako da maiatzaren 25ean, hots, astelehenean. Besteak beste, batxilergoko bigarren mailako ikasleek ikastetxera bueltatzeko aukera izango dute, hala nahiz izanez gero eta eguneko egoitzak, museoak eta liburutegiak irekiko dituzte. Kultur eta kirol jarduerak antolatzen ahalko dira, beti ere pertsona kopuru mugatuan. Haatik, gazteen lokalak eta elkarte gastronomikoak ezingo dira ireki.\nKalera ateratzeko ordutegiak kenduko dituzte ere 10.000 biztanletik gorako udalerrietan, baina, adinekoei ezarritako ordutegia mantenduko dute.\nKanal hauetan artxibatua: Koronabirusa | Osasuna | Nafarroa | EAE


2+2=5? -> MATE + MATE = LITERATURA?: GALDU\nGaltzen dira, adibidez, orratzak. Sekula existitu ez, eta bat-batean azaltzen diren zirrikituetan galtzen dira orratzak. Eta hariak solte gelditzen dira galdutako aorratzen bila hasteko gogo handirik gabe. Galdutako orratzak galdu egiten dira eta kitto. Zirrikituak itxi egiten dira eta kitto. Erraza da galdutako orratzez ahanztea.\nGaltzen dira, adibidez, futbol partidak. Belaun arteko ubelduretan galtzen dira puntuak. Galtzea da, ez irabaztea; bularra bularraren aurka estutzeko aukerarik ez izatea, futbol zelai batean inurri sentitzea. Galdutako futbol partidekin egunkarietako orriak gizendu egiten dira. Puntuak galtzea da kiloak irabaztea. Hiru puntu hiru kilo.\nGaltzen dira, adibidez, aukerak. Ezerezetik sortutako bidegurutzeetan nora ezak irensten dituen tren geltokietan galtzen dira aukerak. Eta jkin-mina zintzilik gelditzen da hautatu gabeko gozokien inbidiz. Galdutako aukerek arnas-bideak itotzeko baino ez dute balio. Galdutako aukerak birziklatu egin beharko genituzke.\nGaltzen da, adibidez, burua. Haize bolada ekaitz, tximista, euriz beteetan galtzen da burua. Burua galtzen denean, izugarrizko arindua sentitzen da. Ederra da burua galduta ibiltzea. Buruz behera ezin eta hankaz gora ibiltzen garelako burua galtzen dugunean.\nGaltzen da, adibidez, birjintasuna. Eta bitxia da, aurkitu eta galdu sinonimo bihurtzen dituelako sexuak. Birjintasuna galtzea zuloak egitea baino zuloak betetzea da. Poltsikoetan nabari da galdutako birjintasunen arrastoa. Galtzetako poltsikoetako zuloetan galtzen da batez ere birjintasuna.\nBaina, haria galdu baino lehen esan nahi nuena, aurreko batean kartapazioa (estutxea) galdu nuela kalean, barruko arkatz, boligrafo eta USB-ekin. Haria galdu baino lehen esan nahi nuena, azterketak eta ipuinak eta olrkiak eta idatziak galdu nituela kalean. Eta ipuinetako protagonistak irudikatu nituela azterketetako matematika ariketekin batera lekuz kanpo euren nora ezean galduta. Eta haiekin batera galduta sentitu nintzela ni ere.\nGalduta sentitzea da norbaitek aurkituko zaituen esperantzarik ez izatea. Esperantza, ordea, galtzen den azkena izaten omen da. Eta eskerrak. Ipuinetako protagonistek eta azterketetako matematika ariketek gau zoro bat galduta egin arren, itzulerako bidea egiten asmatzen dutelako orratzek eta futbol partidek eta aukerek eta buruak eta birjintasunak ez bezala.\nEkaitz 25 de abril de 2012, 8:29\nEdo poetak dion bezala: galtzea bide berriak asmatzea da!


Matrikulazio epea zabalik Ermuko euskaltegietan\nIrailarekin batera etorri ohi da ikasturte hasiera, eta 2019/2020 ikasturteko ikasleei harrera egiteko prestatzen ari dira jada herriko euskara ikastegiak. Udal Euskaltegiak eta AEK Kaltxangok zabalik dituzte ikasturte berrirako izena emateko epeak.\nTeresa Murga eraikineko bigarren solairuan kokatzen da Udal Euskaltegia, eta urritik ekainera bitartean eskainiko ditu ikastaroak. 16 urtetik gorako pertsonek A1 eta C1 arteko mailetan ikasteko aukera dute, ordutegi eskaintza zabalean eta txandakako taldeetan, klaseetara joateko arazorik izan ez dezaten. Talde bakoitzak astean bi orduko hiru klase jasoko ditu, eta gainera, maiatzeko eta urriko azterketa ofizialetarako prestakuntza izango dute.\nLangabezian daudenek eta lehen mailako ikasleek matrikularen prezio erdia soilik ordainduko dute, eta ikasle guztiek diru-laguntza ezberdinak jasotzeko aukera izango dute.\nUdal Euskaltegiko ikastaroetan izena emateko epea irailaren 25ean, asteazkena, amaituko da. Matrikula osatzeko, interesdunek Euskaltegiaren bulegoetara jo dezakete astelehenetik ostiralera 09:00etatik 13:00etara eta 16:30etik 20:00etara -ostiral arratsaldeetan izan ezik-. Zalantzak argitzeko edo informazio gehiago eskuratzeko, deitu 943 17 09 25 telefono zenbakira edo idatzi mezu bat euskaltegia@udalermua.net helbide elektronikora.\n2019/2020 ikasturteko informazio eskuorria\nBestalde, Zearkalea kaleko 16. zenbakian kokatzen den Kaltxango AEK zentroak ere zabaldu du 2019/2020 ikasturterako izena emateko epea. Bertan, urritik ekainera bitartean maila guztietako klaseak eskainiko dira goizez nahiz arratsaldez. Euskara ikasteko aukera ezberdinak ditu aukeran, gainera: homologatutako tituluak eskuratzeko ikastaroak, autoikaskuntza, barnetegiak eta Berbalagun bezalako ekimenak, besteak beste.\nAEK Kaltxangok ere %100erainoko diru-laguntzak eskaintzen ditu ikasturteko gastuei aurre egiteko, Eusko Jaurlaritzaren, Bizkaiko Aldundiaren eta Udalaren eskutik.\nMatrikulazio epea zabalik dago jada, eta izena emateko, interesa duten pertsonek astelehenetik ostiralera 09:15etik 11:15era eta 14:30etik 16:00etara jo beharko dute ikastegiko bulegoetara.\nAEK Kaltxangoko ikastaroen inguruko informazio gehiago jasotzeko, deitu 943 17 19 40 telefono zenbakira edo idatzi mezu bat kaltxango@aek.eus helbide elektronikora.\nAEKren informazio kartela


300 kilo gaztaina inguru erreko dituzte azaroaren 10ean\n09 azaroa, 2017 Motzean 302\nAramarrek gaztaina-jan erraldoia egiten dute urtero San Martin jaietan. 300 kilo inguru erretzen dituzte. Horretarako, lau danbolin erraldoi eta kaxa bat egin zituzten. Xebero Zubeldiak festa honi buruz hitz egin du.\nAlboko argazkiko tramankulua ez da futbolin erraldoi bat, aramarrek gaztainak erretzeko prestatu duten tramankulua baizik. Gaztaina-jana jaietako ekitaldi nagusietako bat da. San Martin bezperan, 20:30etik aurrera, 300 kilo inguru erreko dituzte. Biztanleko kilo bat baino gehiago.\nPrestaketan herritar askok parte hartzen dute. «Ni gaztainak erosteaz arduratzen naiz. Ondoren, pikatu egiten ditugu eta lehortzen uzten ditugu. Bukatzeko, San Martin bezperan gaztaina-jana egiten dugu», azaldu du Xebero Zubeldia aramarrak.\nGaliziako gaztainak erosten dituzte. «Hemengo gaztainak ez dira oso fidagarriak, beti sail txarren bat ateratzen baita. Galiziakoek berme handiagoa eskaintzen dute».\nGaztainak azaro hasieran erosten dituzte eta handik egun batzuetara pikatzeko gelditzen dira. Pikatze ekitaldi hau ere festa bat da dagoeneko. «Egun horretan ere gaztainak erretzen ditugu eta jende asko etortzen da lan egitera», aipatu du. «Bizilagun batzuk urte asko daramatzate pikatze ekitaldi honetan parte hartzen».\nArgazkiko lau danbolin erraldoiak eta kaxa egin arte, herritik kanpo erretzen zituzten gaztainak. «Beasaingo Esnaola eta Olano okindegietan erre genituen urte luzetan. Ondoren, Pagosan. Egun, guk erretzen ditugu».\nHorretarako, lau danbolin erraldoi eta kutxa bat egin zituzten. «Guk geuk erretzea politagoa dela iruditu zitzaigun eta Legorretako eta Olaberriko gaztaina-janetara joan ginen, nola lan egiten zuten ikustera», gehitu du.\n300 kilo erretzea ez da broma. «Batzuetan besteetan baino hezeagoak egoten dira eta probatu egin behar da neurria hartzeko. Pagosan denak batera erretzen ziren eta okerrago ateratzen zen».\nAzaroak 10, ostirala:\n21:00: Iratzar taldearekin berbena.\nAzaroak 11, larunbata:\n11:00: Meza Nagusia.\n12:00: Hamaiketakoa elkartean.\n13:00: Toka txapelketa herrikoia.\n15:00-20:00: Puzgarriak frontoian.\n16:30: Mus txapelketa.\n17:00: Seiko urre txapelketa.\n20:00: Bide Batez taldearekin mozorro dantzaldia.\n21:30: Bokadillo jana Aramako ostatuan.\n23:30: Bide Batez taldearekin dantzaldia.\nAzaroak 12, igandea:\n12:30: Txakolin dastatzea.\n17:00: Gorritiren bigantxak.\n19:00: Patata tortilla lehiaketa.\n« «Arrakasta edukitzeko, haurrak pilotalekura gustura etorri behar dira»\n«Entrenatzaileek merezi dute Zegaman pilotari profesional bat ateratzea» »


«Ez dakit integratua naizen edo asimilatua!» | «Ez dakit integratua naizen edo asimilatua!» – iparraldekohitza\nazaroa 1, 2020\n«Ez dakit integratua naizen edo asimilatua!»\nAfrika zolan sortu zen Felix, baina ezin du iraun bortz egun baino gehiago euskararik entzun gabe. Lur batetik bertzerat, Euskal Herrian errotzea erabaki zuen. Geroztik, irudiak hartzen dizkio, eta bizi baldintzak hobetzeko militatzen ari da.\nNadine Felix – Gizarte laguntzailea, argazkilaria, gasna dastatzailea, aktibista\nNadine Felixek (Tolanaro, Madagaskar, 1963) bizia ikimiliklik irensten du. Aldaketek ekarri deserrotzeari lurra eskaini zion: Euskal Herrikoa. Eta haren alde, dituenak eta ez dituenak eskaintzen dizkio, bortz zentzumenak hartara bideratuak.\nAfrikako alaba zara.\nAntananarivon bizi izan naiz. Maki ziminoen erreserba batean egiten zuen aitak lan elektromekanikari gisa, sisal plantazio batean, horregatik sortu nintzen Tolanaron. Aita-amak Madagaskarren sorturikoak dira. Alta, aitak badu itxura indonesiarra, Madagaskar erdian hala baitira. Baina jatorri frantsesa du. Amak jatorria Grezian eta Mozambiken ditu, baina arrunt zuria da! Arbaso guziek komertzioa edo kolonizazioarekin badute zerikusirik.\nHarremanak bazenituen madagaskartarrekin?\nEz ginen frantses ghetto batean. Ama biziki ontsa mintzo da malgaxez, hizkuntza nagusia frantsesa bada ere. Bazen sekulako nahasketa. Denbora guzia pasatu dut haurrak ixtaklok eramaten, irriza biltzen, oinutsik, kameleoiak ene gelan hazten… Zapatarik gabe ibiltzea pobre izatearen marka zen.\nZu sortu eta hiru urtera lortu zuen independentzia Madagaskarrek, 1963an. Kolonizatzailearen aztaparrak hazi zintuen?\nArrunt. Bigarren independentzia ukan zuen 1972ko iraultzatik landa. Ezagutu dugun etxe sartze agindua bazen! Hor hartu zuten bertakoek zinezko boterea. Orduan zituzten abiatu beraien eskolak malgaxez, deblauki, egunetik biharamunera. Eta frantsesentzat sortu zituzten frantses lizeoak. Haietako batean ginen gu: liburuetan Frantzia zen gure aberria; maite nuen geografia, baina ibaiak ezin nituen memorizatu: Rodano, Garona, Loira… ez baitzuten zentzurik enetzat. Arrunt ikuspegi kolonotik irakasten ziguten. Ene hizkuntza frantsesa izan da betidanik. Bordelen geografiako ber liburua genuen!\nNola heldu zinen Europara?\nFrantziak zigun «aberriratze» bidaia ordaindu, aitaren jatorri frantsesaren ondorioz. 13 urterekin heldu nintzen Bordelerat. Zaila izan zen arrunt; uzten baitituzu etxea, giroa… Kultura talka ikaragarria izan zen, bizimoduan: han beti materiala berrerabiltzen genuen, adibidez Camembert kutxak, hemen dena botatzen zen, kontsumismo betea zen. Ez nuen ulertzen zergatik esnea tetrabriketan saltzen zen. Beti berdin segitzen dut: tai gabe kalkulatzen ari naiz inguratzen nauen guziarekin zer egin dezakedan. Kokondorik, eta beraz itzalik, gabeko hondartza estres bat zen enetzat. Bandera gorriarekin ezin bainatzea… Ekainean heldu ginen, 22:00ak arte eguzkia bazen hemen, han ordea, 19:00etan ilundua zuen! Han, oinutsik ibiltzen nintzen beti, non ez nintzen eskolan. Hemen debekatu zidaten. Arrunt desberdina nintzen, koderik gabe, denak aberatsak ziren inguruan. Dena den, aski errazki ibili nintzen eskoletan.\nZer ekarri dizu asistente soziala ofizioak?\nAsetzen nauen ene baratzea da. Adinekoekin naiz ari, ene lana da laguntzea ahal bezain luzaz baldintza hoberenetan egon daitezen etxean. Alta, arranguratzen nau bakardadeak. Izan ere, adinekoen seme-alabak diren ber denboran, beraien seme-alaben guraso ere badira, eta oraino lagundu behar dituzte. Dena ezin eginez, sufritzen dute. Batzuek diote zahartzaroa aurreikusi behar dela, baina nola aurreikusten da? Madagaskarren arbasoak anitz errespetatzen dituzte, handik dut adinekoekiko errespetu handia. miresten ditut: pentsa zer pasatu izan ote duten 90-97 urtekoek? Errespetatzen da, eta hori ez da ahantzi behar.\nAldaketa handia, berriz ere.\nBai, senar ohiaren lanagatik Tausten [Aragoi] bizi izan ondotik, Alduderat [Nafarroa Beherea] heldu nintzen hirugarrenaz haurdun, euri pean, hotza… Bakardade bitxia sentitu nuen, duela 26 urte. Gauza bat ikasi dut ene bizian: momentu onak halako batean gelditu egiten direla. Madagaskarreko bizia galdu dut, baina beste bat atzeman. Ez ditut ahanzten. Horrek ez dit kentzen intentsitatez momentu berriak bizitzea. Umiltasuna dut lege: ttipiak eta hilkorrak gara, egunerokoa hartu behar da heldu den bezala, unea preziatuz. Alta, badakit, Euskal Herritik ez naizela joanen. Oroitzen naiz AEK-ko barnetegi batean ene burua hola aurkeztu nuela: «Ama naiz, hemen bizi naiz, eta hemen dut hil nahi». Kur kur kur.\nPreseski, ahobizi zara.\nEuskal Herria deskubritu nuen 18 bat urterekin begirale gisa Ligirat [Zuberoa] etorri nintzelarik: «33 kanpora» [33 da Bordeleko departamendu zenbakia] pintadak ikusten nituela, eta aldi berean «T’es con ou t’es basque?» [Pitoa zara ala euskalduna?] gisako txisteak entzunez. Garaian zulo bat zen enetako, ez nuen maitatu. Ondoko urtean itzuli nintzelarik, aldiz, hor loriatu nintzen, eta orain aitortzen dut, ene buruari erran niola: «Noizbait herri batean bizi behar badut, eskualde honetan izanen da». Bizian ez da txiriparik: urte batzuk beranduago hementxe bainintzen. Ulertu nuen hau ez zela Frantzia, desberdina zela, hizkuntza bazela. Hala, euskara ikasten jarri ginen segidan. Korrika urtea zenez, hori ere deskubritu genuen, 1995an.\nFrantziatik datozen gehienek ez dute zure bide bera hartzen.\nNaturala da: herri batek bere hizkuntza baldin badu, ikasi egin behar duzu, errespetuz. Normala da. Ingalaterrarat joan eta ingelesa ikastea bezain naturala da. Afixak ikusten nituen euskaraz, eta konprenitzeko beharra sentitzen nuen, bainekien bazela horren gibelean beste bizi bat. Lehenik zenbakiak, gero tokia, gero zer zen… Pantxoa eta Peioren Azken dantza hau, edo Manex Pagolaren EÃ±aut Bidegorri kantuak ulertzen segitu nuen. Hola naiz euskaldundu, poliki-poliki. Malgaxeak eta euskarak soinuan badutenez antzekotasunik, ez dut zailtasunik ukan euskara ahoskatzeko. Eguraldi iragarpena zubereraz ulertu nuelarik, ene buruaz zinez harro sentitu nintzen! Euskalki bat baino gehiago ukaitea aberastasuna da, denak ikasi beharko lirateke, denek elkar konprenitzeko gisan.\nAldudarrak Bideo elkarteko kide zara. Aspalditik?\nAlduden sortu zen, eta hastapen hartan Ele Bista bideo aldizkaria egiten hasi ziren. Ximun Karrere jin zitzaidan erreportajea egiteko, haurrendako antolatzen nituen eskulan tailerrez. Berantago, bideo ekoizpen ikastaldiak harrapatu ninduen, geroztik, laguntzaile gisa aritu naiz. Ene aire bafada zen: amagintzatik ateratzekoa. Ene hatsartzeko familia zen. Horri esker ere euskaraz hasi ginen bilkurak egiten, bildumak, erreportajeak. Ematen zidan parada kantaldiak ezagutzeko, toki berriak, eta kultura ezagutzekoa: toberak, kabalkadak, pastoralak… Euskarazko irratia ere entzuten hasi nintzen… Irudi gelditzea praktikatzen duzu; noiztik?\nEne sorterriarekin beti loturak atxiki ditudan gisan, naturarekin ere bai. Betidanik egin izan dut. Zenbakizkoa agertzearekin, ordea, dirurik gabeko argazkilaritza egin zenezakeen. Ordenagailuak eta Internetek ere lagundu naute zentzu horretan. Zoko moko anitzetara nindoanez argazkiak egiten nituen, beti Aldude ibarrean. Bakardade uneak dira, biziki gogorrak. Argazkiaren medioz ttipiaren mundua deskubritu nuen: biziki hurbiletik hartzen nituen gauza ttipiak. Alanbreen seriea burutu nuen: presoak heldu zitzaizkidan gogorat. Eta aldi berean, alanbreek zer bizia duten ikaragarria da.\nIkusmenaz gain, dastamena ere lantzen duzu.\nArdi gasna dastatzailea naiz. Bai ere zerrikiarena, nahiz orain bazter utzia dudan ez baitut astirik gehiago. Egiaren erraiteko, ardi gasna ez zen ene sukaldaritza maletan sartzen! Baina Aldudarrak bideori esker Bortuaren egunera joan nintzen erreportaje baten grabatzerat, Pantxika Maitiarekin batean. Han segitu nuen gasna dastaketa, bai ere dastatu. Hola nuen jakin bazirela dastaketak Ossau-Irati sor-markan. Izan ere, barne diren gasna guziek urtero dastatuak dira, jakiteko labela mantendu dezaketen ala ez. Euskal Herriko Laborantza Ganberaren bidez formakuntza bat egiten da. Kontsumitzaile dastatzaile gisa ari naiz, ostegunero. Gainera, lehiaketetan ere parte hartzen dut, epaile gisa.\nBerdinen arteko ezberdintasunak handi direa?\nGasna guziak ezberdinak dira. Denen lana baloratzen ikasi dut, deskubritu baitut gasna batek zer lan dakarren, egileak sukaldari chefak dira. Bada ere hor artzainaren lana, ardiekiko amodioa… ez da bakarrik gasna jatea, bada beste zerbait, eta zerbait hori ere bada Euskal Herria. Desmartxa bat da. Dena lotua da; euskararekin, euskaldunekin… Besteek egiten ez duten zerbait da. Ez dakit integratua naizen edo asimilatua! Iragana iragana da, kultura malgaxea galdu dut beste honen hartzeko. Ene Bordeleko familiak ez du ulertzen zer den Euskal Herria, Kanaldude, EHZ, Laborantza Ganbara… Beste mundu batean naiz, arrunt.\nAIBA elkartean ere militante zara.\nDeserrotua izan naiz, eta AIBA elkarteak bertako parte sentiarazten nau, sustraitua. Aldiz, badakit beti ezberdina naizela, eta hori lantzen dut, horri esker ez bainaiz behartua besteek egiten duten guzia egiteko, nahi dudana egiten dut. Paradoxikoa da. Aldude ibarra hobetzeko elkartea da. Etxe hutsei buruzko gogoeta bultzatu genuen, auto partekatzea… Aldarrikatzen duguna da gauden herrian bizitzeko eskubidea eta betebeharra, egunez egun, ez dadin izan toki turistikoa bat. Orain bagabiltza etxekoz etxeko, dugunarekin zer egin dezakegun gogoetatzeko.\nKarrika Gurea Da ez da satisfos Etxegarairekin ukan bilkuraz


Irekia Eusko Jaurlaritza - Gobierno Vasco :: EHAA xedapena 201503400\nHurrenkenaren zenbakia: 201503400\n1.– Marketin Planean zehaztutako produktuen % 65 gauzatze-fasean helmugan egon daitezen eta produktuen % 20 eskualdez gaindiko eremuan gara daitezen lortzea.\n2.– TOP diren turismo-baliabideen % 50 Merkataritza eta Turismo Sailburuordetzak zehaztutako turismoa dinamizatzeko estrategian sartzea.\n3.– Turismo-produktuen % 75ek faseetako batean informazioaren eta komunikazioaren teknologiak erabil ditzaten lortzea.\n4.– Urtero, turismo-helmugen kudeaketa-programetan parte hartuko duten 600 enpresa lortzea, batez beste; informazioaren eta komunikazioaren teknologietan (IKT) parte hartuko duten 150, batez beste; eta Europako ekoetiketan parte hartuko duten beste 20, batez beste.\n5.– Urtero, turismo-arloko 15 establezimenduk/zerbitzuk/baliabidek, batez beste, kalitatearen kudeaketako, ingurumen-kudeaketako edo jasangarritasuneko ereduak ezartzea egiazta dezaten lortzea.\nAurreko helburu horiek betetzeko, agindu honek zenbait eduki garatzen ditu:\nJada egin diren zein egiteko prozesuan dauden planei buruzko dokumentazioari eta informazioari dagokienez, Basquetour SA agentziak (http://www.basquetour.eus/) emango die erakunde interesdunei informazio eta dokumentazio hori. Hala ere, turismo-arloan eskumena duen Sailburuordetzaren webgunean\nArtikulu bakarra.– Onestea, eranskinetan jasotzen diren baldintzen arabera, 2015 ekitaldirako, turismoko lurralde-proiektuei laguntza emateko programaren deialdia arautzen duten oinarriak.\nOnuradun izan ahalko dira irabazi-asmorik gabeko erakunde publiko eta pribatu hauek, Euskal Autonomia Erkidegoan daudenak, eta eskumen edo helburuen artean turismo-jarduera garatzea eta sustatzea dutenak:\n– Ogasunarekiko eta Gizarte Segurantzarekiko betebeharrak egunean ez dituzten erakundeak. Aipatutako betebeharrak betetzen direla automatikoki ziurtatuko du, behar beste aldiz, Ekonomiaren Garapen eta Lehiakortasun Sailak.\n● Basquetourrek sustatutako eta kudeatutako helmugen lehiakortasuna hobetzeko proiektuak.\n● Kalitate-kudeaketako eta ingurumen-kudeaketako erreferentzialak ezartzeko proiektuak.\n● Jasangarritasuneko erreferentzialak ezartzeko proiektuak.\n3.– Laguntzak puntuazio horren arabera ematen joango dira, harik eta horietarako aurreikusitako kreditua amaitu arte. Diru-zuzkidura puntuazio bereko proiektuak diruz laguntzeko nahikoa ez bada, horien artean hainbanatuko dira.\n3.– Agindu honetan aurreikusitako laguntzek edo diru-laguntzek Batzordearen 2013ko abenduaren 18ko 1407/2013 Araudia (EB) bete beharko dute, minimis laguntzen tratatuaren 107. eta 108. artikuluak aplikatzeari buruzkoa (EBAO, L 352 zk., 2013-12-24koa). Laguntza horiek minimis gisa kalifikatuta daude; izan ere, pertsona fisiko edo juridiko jakin bati emandako laguntza batek ere ez du, guztira, 200.000 euro gaindituko, hiru zerga-ekitaldiko edozein alditan. Uste da, muga horren azpitik, laguntzek ez dutela merkataritzan eraginik eta/edo ez dutela gaitasuna faltsutzen eta, beraz, ez direla sartzen Europar Batasuneko Funtzionamenduaren Tratatuaren 107.1. artikuluaren aplikazio-eremuan. Muga hori gaindituz gero, Programa honi jarraikiz emandako laguntzaren zenbatekoa gutxitu egingo da, soberako kopuruaren arabera.\nEspedienterako sarbidea izatea, errekerimenduak, jakinarazpenak eta eskabidearen osteko gainerako izapideak honako honetan egingo dira: http://www.euskadi.net/misgestiones/.\n1.– Agindu honetan aurreikusitako laguntzak jasotzeko eskabideak formatu elektronikoaren bidez beteko dira, aurreko artikuluan adierazitako egoitza elektronikoan, bertan dagoen ereduari jarraikiz, eta Euskal Herriko Agintaritza Aldizkarian argitaratu eta hurrengo eguneko 09:00etatik aurrera aurkeztu ahalko dira, 2015eko irailaren 4ko 12:00ak arte.\n– Entitate onuradunaren bankuko datuak edo izen sozialarenak kasu hauetan baino ez dira eman beharko: aldez aurretik eman ez badira edo aldatu nahi badira. Informazio hori modu telematikoan eman ahalko da, «Hirugarrenaren altaren erregistroa» erabilita, edo, bestela, «Hirugarrenaren alta» dokumentu normalizatua behar bezala bete ondoren aurkeztuta, Ogasun eta Finantza Sailak ezarritako prozeduraren eta ereduaren arabera (www.ogasun.ejgv.euskadi.net).\n4.– Ez dira aurkeztu beharko jada Ekonomiaren Garapen eta Lehiakortasun Sailaren esku dauden indarreko dokumentuak. Ezin bada agiria zuzenean eskuratu, erakunde eskudunak agiri hori aurkezteko eskatu ahal izango dio eskatzaileari, edo, aurkeztu ezin badu, agirian aipatzen diren eskakizunak beste gisa batez egiaztatzeko.\n6.– Nolanahi ere, Ekonomiaren Garapen eta Lehiakortasun Sailak beharrezko irizten dion dokumentazio edota informazio osagarri guztia eskatu ahalko dio erakunde eskatzaileari, aurkeztutako eskaera behar bezala ulertu, ebaluatu eta izapidetzeko; arau horretan esanbidez aurreikusten ez den guztiari dagokionez, berriz, Herri Administrazioen Araubide Juridikoaren eta Administrazio Prozedura Erkidearen Legean xedatutakoa aplikatuko da.\n1.– Ekonomiaren Garapen eta Lehiakortasun Sailaren Lurralde Ordezkaritzek epearen barruan aurkeztutako eskabideak aztertuko dituzte, eta, horretarako, bete beharreko eskakizunak bete diren egiaztatuko dute; bestalde, erakunde eskatzaileari eta Basquetourri eskatu ahalko diete horietako bakoitza egoki ulertzeko eta ebaluatzeko behar beste dokumentazio eta/edo informazio osagarri.\n2.– Gero, Lurralde Ordezkaritzek horretarako sortzen den batzordeari eskabide bakoitzeko txosten tekniko bat bidaliko diote; bertan, Agindu honetan jasotako eskakizunak betetzen diren aztertzeaz gainera, 8. artikuluko balorazio-irizpideak aplikatu aurretik emango den diru-laguntza teorikoaren zenbatekoaren kalkulua emango da. Era berean, batzordearen lana errazteko, txosten horretan, beharrezkoa den kasuetan, helburu diren irizpideen hasierako neurketa jasoko da.\n3.– Ebaluazio Batzordea eratuko da, ordezkaritzetan egindako balorazioak bateratzeko eta balioztatzeko, bai eta 9. artikuluan aipatutako 6. balorazio-irizpidea batera baloratzeko ere, baldin eta diru-zuzkidura nahikoa izan ez eta eskabideak aipatutako artikuluan ezarritako balorazio-irizpideen arabera baloratu behar badira. Batzorde horrek organo eskudunari emango dizkio dagozkion ebazpen-proposamenak, eta, hala badagokio, bertan laguntzen zenbatekoa adieraziko du.\nBatzordea lurralde-ordezkaritzen turismo-arloa koordinatzeko kargua betetzen duten hiru pertsonek, Basquetourreko lehiakortasun-, produktu- eta marketin-arloko arduradunek eta Turismo Bulegoko beste bi pertsonak, presidenteak eta idazkari-lanetan jardungo duenak –ez du botorik izango– osatuko dute.\n4.– Batzordea burujabea izango da erabakiak hartzean; erabakiak bozketa-prozeduraren bidez hartuko dira. Batzordearen funtzionamenduari buruz idatzi-zati honetan aurreikusi ez den guztian, Herri Administrazioen Araubide Juridikoaren eta Administrazio Prozedura Erkidearen Legean xedatutakoa aplikatuko da.\n1.– Urteko deialdia argitaratzen den egunaren biharamunetik aurrera zenbatzen hasita, Turismoko zuzendariak gehienez sei hileko epea izango du administrazio-ebazpenak emateko, eta ebazpen horien bitartez eskatutako laguntzak eman edo ukatuko dira. Ebazpen horren aurka gora jotzeko errekurtsoa aurkez dakioke Merkataritza eta Turismoko sailburuordeari, Herri Administrazioen Araubide Juridikoaren eta Administrazio Prozedura Erkidearen Legean xedatutakoari jarraikiz.\nDiru-laguntza ordaintzeko, beharrezkoa izango da Turismo Zuzendaritzaren ebazpena. Laguntza hori bi alditan ordainduko da, ondoren adierazten den bezala: diru-laguntzaren % 70, emandako laguntza onartu ondoren, edo hala badagokio, Agindu honen 20.1 artikuluan ezarritako epea igaro ondoren, eta gainerako % 30a, berriz, egindako gastuak justifikatu ondoren, hurrengo artikuluan xedatutakoari jarraikiz.\n1.– Erakunde onuradunak dokumentazio bidez justifikatu beharko du, baliabide elektronikoen bidez, laguntza emateko helburua bete dela, betiere jardunak egin ondoren eta, nolanahi ere, Agindu honen 6. artikuluan diruz lagundutako azken jardunak amaitzeko ezarritako epea igaro aurretik, epe hori laguntza emateko ebazpenean aldatu ezean.\n2.– Justifikazioa jarraian zehazten den egoitza elektronikoaren bidez eskuratu eta beteko da: http: /www.euskadi.eus/misgestiones/, eta, behintzat, honako agiri hauek jasoko ditu:\n– Behin betiko fakturak; aurrez aipatutako fakturen koadroan zehaztutakoekin bat etorri behar dute.\n– Sustapenerako materiala sortzeko diru-laguntza eskatu dutenek material bakoitzaren ale bat aurkeztu beharko dute.\n4.– Laguntzak ordaindu aurreko likidazio-fasean, Lurralde Ordezkaritzako langile izendatuek, bestalde, erantzukizun-aitorpenean eta fakturen koadroetan jasotako datuen egiazkotasuna egiaztatu ahal izango dute, baita diruz lagundutako proiektua benetan ebazpenean ezarritakoari jarraikiz hezurmamitu ote den ere, aurkeztutako dokumentazioa aztertuz eta/edo ikuskatze-bisitaldiaren bitartez. Era berean, justifikazioa behar bezala aztertzeko beharrezkotzat jotzen duen dokumentazio eta informazio osagarri guztia eska dezake.\nAlderdi horiek guztiak egiaztatu ostean, Lurralde Ordezkaritzak txosten bat bidali beharko dio Turismo Zuzendaritzari. Dagokion diru-laguntza likidatzea proposatuko du ordezkaritzak txosten horretan, betiere justifikatutako eta onartutako gastua bat badator.\nNolanahi ere, Lurralde Ordezkaritzak ez baditu diru-laguntzaren justifikazioan aurkeztutako gastu guztiak onartzen eta horrek emandako diru-laguntza murriztea ekartzen badu, Turismo Zuzendaritzan dagokion diru-laguntzaren likidazioa proposatu baino lehen, hamabost eguneko entzunaldi-izapidea emango zaio erakunde interesdunari, hala badagokio, aurkeztutako dokumentazioa zuzen dezan.\nDiru-laguntza emateko kontuan hartutako baldintzak aldatzen badira eta, nolanahi ere, horrekin batera beste Administrazio edo erakunde publiko nahiz pribatu batzuetatik laguntzak edo diru-laguntzak jasotzen badira, edota, hala badagokio, helburu bererako beste diru-sarrera zein baliabide batzuk eskuratzen badira, laguntza onartzeko ebazpena aldatu ahal izango da, betiere diru-laguntzen onuradun izateko arau honetan ezarritako gutxieneko baldintzak gordetzen badira. Horretarako, Turismo Zuzendaritzak aldaketa egiteko dagokion ebazpena emango du, eta, bertan, emandako diru-laguntzen zenbatekoak egokituko dira.\nAzaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen Testu Bateginaren 50.2 artikuluan ezarritako betebeharrez gain, honako baldintza hauek ere bete beharko dituzte agindu honetan araututako diru-laguntzen erakunde onuradunek:\n10.– Ekonomiaren Garapen eta Lehiakortasun Sailaren zerbitzu teknikoek egoki iritzitako ikuskaritza eta egiaztapenak egitea; diruz lagundutako jardunen garapenari eta gauzatzeari dagokienez egin ahalko dira eta, horretarako, erakunde onuradunek eskatzen zaien informazio guztia aurkeztu beharko dute, bai eta eskatutako egiaztagiriak ere.\n2.– Ez-betetzeko kausetako bat da onetsitako aurrekontuaren % 25 edo gutxiago gauzatzea.\n3.– Turismo Zuzendaritzari dagokio ez-betetzearen ondoriozko espedientea hastea eta horri buruzko erabakia hartzea.\nBat etorriz Datu Pertsonalak Babesteko abenduaren 13ko 15/1999 Lege Organikoan eta Datu Pertsonalen Fitxategi Publikoei eta Datuak Babesteko Euskal Agentzia sortzeari buruzko otsailaren 25eko 2/2004 Legean ezarritakoarekin, deialdi hauetan parte hartzen dutenek baimena ematen dute deialdien izapidetzean jasotako datu pertsonalak tratatu eta argitaratzeko. Datuok, bestalde, fitxategi batean sartuko dira, eta, hain zuzen, hauxe izango da fitxategi horien xedea: diru-laguntzen deialdiak kudeatzea eta deialdi horietan parte hartzen duten pertsonei deialdiaren garapenaren berri ematea. Turismo-arloan eskumena duen Zuzendaritza da fitxategi horien arduraduna. Datuak ikusi, zuzendu, ezabatu eta horien aurka egiteko eskubideak Ekonomiaren Garapen eta Lehiakortasun Sailaren Zerbitzuen Zuzendaritzaren aurrean baliatu ahalko dira. Helbidea: Donostia kalea, 1-01010 Vitoria-Gasteiz.\nTURISMOKO LURRALDE-PROIEKTUAK, HELMUGEN ERAKARGARRITASUNA HOBETZEN DUTENAK.\n1.– Agindu honen 4.1.a) eta 4.2 artikuluan adierazitako erakunde onuradunek eskuratu ahal izango dituzte eranskin honetan aurreikusitako laguntzak.\n– Natura-turismoa: honako kategoria hauetan taldekatutako turismo-produktuekin bat datozen proiektuak jasoko dira: Turismo aktiboa (surfa, BTTak, bide berdeak, GR-283 Gaztaren Ibilbidea eta GR-38 Ardoaren eta Arrainaren Ibilbidea), Ekoturismoa (Birding, Babestutako Naturguneen Sarea eta Geoparkea).\n– Erlijio-turismoa: atal honetan, Donejakue Bidearen eta Ignaziotar Bidearen Zuzendaritza Planekin bat datozen proiektuak baino ez dira jasoko.\n1.– Plangintza eta kudeaketa:\n– Proiektuak gauzatzeko, horien jarraipena egiteko eta dinamizatzeko baliabideak. Diruz lagundu ahalko da prestakuntza egokia duten langileak aldi baterako kontratatzeko gastua –laguntza teknikoaren bidez edo obra edo zerbitzuko kontratuaren edo antzeko bestelako baten bidez–, baldin eta helburua proiektuak kudeatzea, horien jarraipena egitea eta dinamizatzea bada.\n2.– Produktuaren sorrera:\n1.– Erakunde onuradunen logotipoa duten markak «Euskadi Basque Country» markarekin eta, hala badagokio, produktu-klubaren markarekin batera agertuko dira.\n2.– «Euskadi Basque Country» logotipoa duen markak erakunde onuradunaren logotipoa duen markaren garrantzi bera edo handiagoa izango du, hierarkian.\n3.– Aurrekoa gorabehera, bidaia-agentziekin edo preskriptore turistikoekin sustapen-ekintzak egiten badira, erakunde onuradunaren logotipoa duen marka erabili gabe, ez da beharrezkoa izango Euskadi Basque Country logotipoa duen marka erabiltzea, ez eta produktu-klubarena ere.\n– Funtzionamendurako ohiko gastu orokorrak (hornidurak, ura, argia, telefonoak, aseguruak, bulegoko materiala, alokairuak eta antzekoak).\n– Internetera sartzeko kuotak; beste elkarte batzuei ordaindutako kuotak, eta egon ohi diren antzeko beste gastu batzuk.\nOnartutako gastuaren % 50, gehienez erakunde bakoitzeko 66.500 euro arte, kontuan hartuta langileak kontratatzeko erakunde batek gehienez jaso dezakeen zenbatekoa –laguntza teknikoaren edo obra edo zerbitzuko kontratuaren edo antzeko bestelako baten bidez– ezingo dela izan 25.000 eurotik gorakoa.\nBERRIKUNTZAREN BIDEZ ETA TURISMO JASANGARRIA ETA ARDURATSUA GARATUZ, HELMUGEN KALITATEA ETA LEHIAKORTASUNA HOBETUKO DUTEN PROIEKTUAK.\n1.– Erakunde onuradunei helmugen enpresa, baliabide eta zerbitzu turistikoen lehiakortasuna hobetzeko Basquetourrek sustatutako eta kudeatutako honako programa hauek antolatzen eta ezartzen lagunduko zaie:\n2.– Basquetourreko urteko programazioko laguntzaren erakunde eskatzaileak onarpena eman beharko du programa horiek ezartzeko, eskabidea egin aurretik.\n3.– Goi-mailako prestakuntza duten langileak aldi baterako kontratatzeko gastua diruz lagundu ahalko da –laguntza teknikoaren edo obra edo zerbitzuko kontratuaren edo antzeko bestelako baten bidez–, baldin eta berariazko helburutzat badu aipatutako programen prestakuntza-, ezarpen- eta ebaluazio-prozesuetan enpresa eta erakunde parte-hartzaileei laguntzea.\n1.– Atal honetan jasotzen dira hurrengo azpiatalean zerrendatu diren eta jarraian zehaztutako erreferentziazko eredu hauek ezarriko dituztela egiaztatzen duten ziurtagiriak/egiaztagiriak eskuratu edo berritu nahi dituzten turismo-establezimendu eta -baliabideen titular diren erakunde onuradunentzako laguntzak. Hona hemen erreferentziazko ereduak:\n– Kalitatearen kudeaketa: Espainiako Kalitate Turistikoko Institutuaren Kalitate Turistikoaren «Q» marka -ICTE, ISO 9001:2008 eta EFQM (Éuropako eredua).\n– Ingurumen-kudeaketa: ISO 14001: 2004, EMAS, Karbono Aztarna eta Auditoretza Energetiko Integralak.\n2.– Atal hau oinarri duten kalitate-kudeaketako eta/edo ingurumen-kudeaketako ziurtagiriak/egiaztapenak dauzkaten turismo-establezimendu eta -baliabideak honako hauek dira:\n3.– Diruz lagun daitezkeen kontzeptuak:\n4.– Ez dira kontuan hartuko ziurtagiriak/egiaztagiriak mantentzeko edo horien jarraipena egiteko faseari atxikitako gastuak.\n5.– Kontzeptu horrengatiko laguntzaren helburua bete dela ulertuko da, likidazio-fasean, gastuak justifikatzeko fakturekin batera, hura bete dela justifikatzen duen ziurtagiria edota egiaztagiria aurkezten denean.\n6.– Laguntzen zenbatekoak honako hauek izango dira:\n1.– Atal honetan, Biosphere erreferentziazko ereduaren ezarpena egiaztatzen duen ziurtagiria (helmuga eta enpresentzako jasangarritasun-ziurtagiria) lortzea helburu duten erakunde onuradunentzako laguntzak jasotzen dira, helmugak kudeatutakoak, jasangarritasunari tokiko herritarren giza garapenaren eta turismo-jardueraren ingurumeneko, kulturako eta gizarteko eta ekonomiako jasangarritasun-mailaren multzo gisa heltzeko.\n2.– Diruz lagun daitezkeen kontzeptuak:\n3.– Kontzeptu horrengatiko laguntzaren helburua bete dela ulertuko da likidazio-fasean, gastuak justifikatzeko fakturekin batera, hura bete dela justifikatzen duen ziurtagiria aurkezten denean.\n4. Onartutako gastuaren % 50 lagunduko da diruz, gehienez 20.000 euro arte erakunde bakoitzeko, ziurtagiria eskuratzeko.


Plantilla egoki bat Gurutzetako ospitalerako - sindicato ESK sindikatua\n2018 abenduak 11\nUrteak daramatzagu Gurutzetako plantillak daukan lan karga izugarrizkoa dela salatuz, Urdulizeko Ospitalea ireki baino lehen. Beraz egoera honek bi beharrak dakarzkigu, lan sametako ikerketa eta lan arrisku psikosozialen ebaluaketa.\nBizi dugun egoera hauxe da: Urdulizeko Ospitale berria ireki dela eta, Gurutzetako Ospitalean ematen den arreta gutxitu egin behar dela onartu behar dugu. Hau guzti hau, ikerketa sakon bat egin gabe, fedezko ekintza bezala hartu behar dugu. Eta beste fedezko ekintza baten bidez zuzendaritzek berregituraketa ahalik eta hoberen egingo dutela sinetsi behar dugu.\nGurutzetako sindikatuok ez dugu fedezko ekintzarik egingo, beraz berregituraketa egin baino lehen lan samak ikertzea eta lan arrisku psikosozialen ebaluaketa eguneratua exijitzen ditugu. Ez dugu aldaketarik onartu bi baldintza hauek bete gabe. Bi txosten horiek mahai gainean izanda, gurekin negoziazio prozesu bat planteatzen dugu, gu langileen errepresentazioa garelako.\nLan sama eta arrisku psikosozialen ebaluaketa esaten dugunean, hainbat gauza kontuan izan behar dituzte, besteak beste, Osanaia, Osabide Global, paziente bereiztea, teknologia berrien erabilera, sistemaren abiadura edo erabiltezinik ibiltzea. Gaur egungo teknologiaren menpekotasuna kontuan hartuta eta oso garrantzitsua den pazientearen segurtasuna ere bai.\nEskatzen duguna argi dago eta gutxienekoa da. Urdulizeko Ospitalea izateagatik 200 lanpostu galduko omen dira Gurutzetako Ospitalean. Berregituraketa hutsa da, non asistentzia kalitatea galduko ez dela ziurtatzen digute. Prozesu horretan, sindikatuok parte hartu behar dugu, gure ardura delako. Beraz, ez dugu beste irtenbiderik onartuko. Ebaluaketak egin eta negoziazio prozesu bat zabal dezaten borrokan jarraituko gara.\nFINANTZIARIZAZIOA ALDE BATERA UTZI, GIZAKITZERANTZ HURBIL GAITEZEN!


Euskalduna, bizipozetik eta minetik\n"Euskaraz gozatu nahi dut" kartela eskuetan, haur bat manifestazioa hasteko zain Donostian.Lander Arbelaitz\nEuskaldun moduan pozik egoteko arrazoi asko dago gaur egun. Nagusiena euskaldun gisa bizi ahal izatea bera, eta horretarako aukerak asko dira: era modernoan, kalitate handiz eta bizipozetik. Euskaldunak gizarte modernoan hiztunak behar dituen tresnarik gehienak ditu eskura: hezkuntzan, kulturan, hedabideetan, teknologia berrietan… Euskaldunak baikortasunez begira diezaioke etorkizunari, euskararen herriak handitzen jarraitzen duelako eta biziraupenerako tresnak badituelako, borondatezkoak zein legezkoak.\nBaina euskaldunak ez du nahikoa horrekin guztiarekin. Euskal Herrian euskaraz bizi dena bizipozetik adina edo gehiago mintzo da minetik, aintzat hartu ez izanak ematen duen minetik, oraindik ere bere herrian sarri, askotan, gehiegitan sentitzen delako baztertua, iraindua, gutxietsia, mespretxatua, erabilia…\nAdibidez, Eusko Legebiltzarrera sartu eta ateko ertzainak euskaraz erantzun ezin dionean, kaleko ertzainak euskaraz hitz egiteagatik probokatzen ari dela dioenean (zer esanik ez kolore denetako gainerako poliziez), haurrari medikuak esandakoa itzuli behar zaionean, Nafarroako Gobernuak edo Parisekoak muzin egitean Europako hizkuntza gomendioei, diru-laguntzak ukatzean, eskolako bileran, lantokian, Espainiako Konstituzioak ezetz dioenean… Euskaldunaren minak kontaezinezko egoerak ditu.\nEuskal hiztunen komunitatea giltzarri da bere bilakaeran, baina euskal gizarteak baldintzatuko du bere garapena. Eta, gaur gaurkoz, gizarte horrek borondatez eta legez bultzatzen du euskara. Komunitatea, gizartea, borondatea eta legea, horra hizkuntza garapenaren laukote ezinbestekoa. Errepaso historikoak argi diosku euskararen herriak aurrera egin duela –EAEko kopuruengatik– eta euskararen lurraldea galtzen ari dela –Iparraldean gero eta ahulagoa da, Nafarroan ezinean dabil eta lurraldea galduz–.\nOndorioa: euskara berriz politizatzea ezinbestekoa da. Politizatzeak, oraindik ere bultzada politiko handia behar duela esan nahi du, ez besterik.\nZein helbururekin? Legeari begira: Ipar Euskal Herrian eta Nafarroako Foru Komunitatean EAEk egun duen bultzada politikora iristeko; EAEn, datozen 15 urteetan ezagutzatik erabilerarako jauzi atzeraezinak gauzatzeko (kopuruak aditu eta politikarien artean adostu behar). Nafarroan eta Ipar Euskal Herrian lege urrats esanguratsuak eman gabe, egoera biziki korapilatsua dator, ez da soziolinguista izan behar hortaz ohartzeko. Nafarroan eta Iparraldean euskaltzaleen indarrak zein diren kontuan hartuta, ezinbestekoa da EAEko botere publikoek euskaldunen komunitate osoa aintzat hartzea eta harekiko harreman eta konpromisoa biderkatzea.\nKomeni da gizartea eta euskal hiztunen arteko dialektika irekia etengabe zaintzea. Euskal gizartea –sektore garrantzitsu batzuk kenduta–, oro har, euskararen garapenaren aldekoa da. Baina erdalduna da nagusiki, eta euskaldunen komunitatetik ohartarazi behar zaio zein den gure osasuna eta egoera, eta zeintzuk diren gure beharrak. Euskarak laguntza behar du, baina gizarte –jarri alderdi, hedabide, lantoki…– erdaldunetik inoiz ez dira urratsak emango gizartea euskalduntzeko, erdarak ez duelako euskararen beharrik. Euskaldunak behar du izan protagonista.\nIritsi da ordua komunitatetik gizarteari mezua argi helarazteko: horrela jai dugu (Nafarroa, Ipar Euskal Herria) edo gehiago behar dugu, bestela larri ibiliko gara (EAE). Hori da, funtsean, iragan abenduaren 1ean Kontseiluak Donostian bildutako jendetzak adierazi zuena. Kasurik onenean ere, egoera osasungarria izango badu, ezinbestekoa da euskarak apurka masa kritikoa eta lurraldea irabaztea. Iritsi da ordua instituzio eta euskararen komunitatearen artean, orain arte ezagutu ez dugun harreman molde batera iristeko. Berrikuntza, eztabaida, begirunea eta elkarlana. Horra abiatzeko laukote ona.\nEAEn, Euskararen Legearen 30. urteurrenean, lege aldaketarekin bideratzen da hori? Ez dago argi. Baina argi dago, egungo esparrutik askoz gehiago ere egin daitekeela. Eusko Legebiltzar berriaren gehiengo oso handiak ematen du sakontzeko aukerarik. Euskaldunen komunitateak gizarteari eta erakundeei zer eskatzen dien argi dago, botere publikoen erantzuna nola bideratuko den ikusi behar orain. Harreman berria eta egoera berria posible dira. Areago, beharrezko dira.\nKanal hauetan artxibatua: Hizkuntza politika | Frantzia | Espainia | Hizkuntza eskubideak


Richard Oribe - Wikipedia, entziklopedia askea.\nRichard Oribe Lumbreras (Donostia, 1974ko otsailaren 22a -) igerilari paralinpiko euskalduna da, Konporta Kirol Elkartean aritzen dena. Oso gazte hasi zen igeriketan, jaiotzatik duen buru elbarritasuna tratatzeko asmoz. Donostian Aspacek duen Dordoka taldearekin hasi zen lehiaketetan parte hartzen. 1998-1999 denboraldiaz geroztik Donostiako Konporta Kirol Elkarteko kidea da, eta Javier de Aymerich zuzendari teknikoarekin entrenatzen du.\nDonostia, 1974ko otsailaren 22a (46 urte)\n2000 Summer Paralympics (en)\n1992 Summer Paralympics (en)\nOribek palmares izugarria du. Atlantako Paraolinpiar Jokoetan (1996), urrezko hiru domina eta munduko bi errekor erdietsi zituen, eta 50, 100 eta 200 metroko crawl estiloko proban eta 4 x 50 crawl estiloko proban zilarrezko dominak lortu zituen. Espainiako txapelketetan 100 domina baino gehiago irabazi ditu. 1997. urteko Europako txapelketan urrezko bi domina eta zilarrezko bat irabazi zituen. 1999. urtekoan, berriz, lau urrezko domina irabazi zituen, eta 2004. urteko Atenasko Paraolinpiar Jokoetan urrezko, zilarrezko eta brontzezko bana. 2006ko Europako Txapelketan, berriz, hiru urrezko domina lortu zituen.\n2 Sariak eta omenaldiak\nJoko paraolinpikoetan guztira 16 domina jaso ditu: 8 urre, 6 zilar eta 2 brontze. Munduko txapelketan 22 domina lortu ditu: 12 urre, 7 zilar eta 3 brontze. Nazioarteko lehiaketetan 135 domina lortu ditu. Estilo libreko 50, 100, 200 y 400 metroko probetan mundu mailako markak hautsi ditu 48 aldiz.\nParalinpiar Jokoak Londres 2012 2\nParalinpiar Jokoak Beijing 2008 4\nMunduko Txapelketa Durban 2006 4\nEuropako Txapelketa Berlin 2006 3\nEuropako Txapelketa Berlin 2005 4\nParalinpiar Jokoak Atenas 2004 3\nMunduko Txapelketa Mar del Plata 2002 4\nEuropako Txapelketa Stockholm 2001 4\nParalinpiar Jokoak Sydney 2000 4\nEuropako Txapelketa Alemania 1999 5\nMunduko Txapelketa Zeelanda Berria 1998 5\nEuropako Txapelketa Badajoz 1997 5\nParalinpiar Jokoak Atlanta 1996 4\nEuropako Txapelketa Perpignan 1995 4\nParalinpiar Jokoak Bartzelona 1992 -\n1996. urtean, Gipuzkoako Prentsa Elkarteak Kirolari hoberenari saria eman zion Richard Oriberi.\n2007an Donostiako Udalak Hiritar Merituari ematen duen domina eskaini zion.\n2008ko Kirolari Onenaren Euskadi Saria jaso zuen, Leire Olaberria txirrindulariarekin batera.\n2009an, kirol merezimenduzko domina jaso zuen Espainiako erregeak emanda.\n2011n Lausanan, Suitzan, "Jolas Garbiko ibilbidearen" saria eman zioten.\n2011n Euskal Kirolariaren Saria eman zion Ramon Rubial Fundazioakeman zion\n2018ko Urrezko Danborra eman zion Donostiako udalak, 66153 hiritar donostiarrek emandako botoei esker.\nGainera, euskal kirolari hoberena edo gipuzkoakoa izateagatik hainbat sari eta omenaldi jaso izan ditu.\n↑ (Gaztelaniaz) «Richard Oribe» www.richardoribe.com Noiz kontsultatua: 2018-02-15.\n↑ «Richard Oribek Urrezko Danborra jaso du» www.eitb.eus (EiTB) Noiz kontsultatua: 2018-02-15.\n↑ Maguregi, Zuriñe. (). «Uretan Txori bat Bezala sentitzen naiz» Gaztezulo (192).\n↑ (Gaztelaniaz) «Richard Oribe: «Voy por Donostia como si fuera el Papa»» Tamborrada - Diario Vasco 2018-01-13 Noiz kontsultatua: 2018-02-15.\n↑ (Gaztelaniaz) «El nadador paralímpico Richard Oribe, elegido Tambor de Oro de San Sebastián 2018» La Vanguardia Noiz kontsultatua: 2018-02-15.\n↑ (Gaztelaniaz) «El pleno donostiarra ratifica conceder a Richard Oribe el Tambor de Oro» Cadena SER 2018-01-11 Noiz kontsultatua: 2018-02-15.\nMultimedia: Richard Oribe\nAzken aldaketa 20 martxoa 2019(e)an, 06:40(e)tan\nOrriaren azken aldaketa: 20 martxoa 2019, 06:40.


Sopelako Udaleko Gizarte Ekintza, Emakume eta Berdintasun eta Lankidetza Sailak efemeride hau gogorarazteko egindako jardueretako bat da.\nSopelak argi morez argituko du bere udaletxea azaroaren 22tik 28ra bitartean, Emakumeenganako Indarkeriaren Aurkako Nazioarteko Eguna dela eta, egun horietarako Sopelako Udaleko Gizarte Ekintza, Emakume eta Berdintasun eta Lankidetza Sailak antolatutako jarduera multzoaren barruan.\nHorrela, azaroaren 22tik 28ra bitartean, udaletxeko balkoian olana bat zintzilikatuko da efemeride hori gogoratzeko.\nEra berean, kanpaina grafiko bat egingo da Bizkaibuseko markesinetan (Larrabasterran eta Sopelan), Bizkaibuseko Uribekosta-UPV/EHU eta Leioa-Urduliz-Gatika-Mungia lineetan, Metro Bilboko Opis lineetan Larrabasterra eta Sopelako geltokietan eta Sopelako denden erakusleihoetan.\nAzaroaren 25ean, Emakumeenganako Indarkeriaren aurkako Nazioarteko Egunean, Sopelatik zuzenean emitituko da goizeko 10:30etatik aurrera Radio Popular-Herri Irratiko "Egunon Magazin" irratsaioa.\nArratsaldean, 19:00etan, kontzentrazio-ekitaldi bat egingo da Udaletxeko plazan. Manifestu bat irakurriko da eta minutu bateko isilunea egingo da indarkeria jasaten duten emakumeen omenez, indarkeria jasan eta hil zirenengatik eta haien seme-alabengatik, haiek ere sufritzen baitute.\nGainera, bertaratutakoei maskara moreak banatuko zaizkie, tratu txarrak jasan dituzten emakumeak eta genero-indarkeriaren ondorioz hildakoak irudikatzen dituzten puntu moreak eta “Indarkeria matxistaz ari garenean zertaz ari gara” “Mikromatxismoak” gidak.\nManifestua HEMEN irakurri dezakezu.


Eraginkortasun energetikoko neurriak\nHondakinen balorizazio energetikoa\nBizi Zikloaren Analisia\nLaguntza publikoen inguruko aholkularitza\nInstalazio eta proiektuak\nGoi tentsioa/Tentsio baxua\nNeurriak eta egiaztapena\nKosorkuntza elektrizitate eta bero erabilgarriaren aldibereko ekoizpena da kontsumo puntuetatik gertu (gainera hotza ere sortzen bada, Trisorkuntza deitzen da). Honela erabiltzailearen behar energetiko guztiak betetzea lortzen dute, energia eta ondorioz hura produzitzeko erabilitako erregai kantitatearen galerak nabarmen txikiagotuz. Beraz, kosorkuntzaren abantaila bere eraginkortasun energetiko handia da, energiaren lehen mailako ustiapen gradua lortzen denez gero, %75-80ko errendimendu orokorrak lortuz, zentral electriko konbentzionalek %40-55a soilik lortzen dutela kontuan izanik.\nHornikuntzan segurtasuna ere ematen duela izan daiteke kosorkuntzaren beste abantaila bat. Honela, kosorkuntza sistemak energia sorkuntzako sistema tradizionalen alternatiba eraginkorra dira.\nGaur egun mikrosorkuntza ezartzen ari da, tamaina txikiagoko sistemak, bezeroen beharetara hobekien moldatzen direnak, mikroturbinak edo mikromotorrak erabiltzen dituztelarik, hauek daukaten instalatzeko erraztasunagatik, adibidez ospitaleetan, hoteletan, pabilioietan…\nGrupo 3E kosorkuntzako nahiz mikrosorkuntzako proiektu osoak egiten ditugu, bezero-mota guztiei zuzenduak:\nAholkularitza legal, ekonomiko eta finantzarioa\nPotentzial existentearen ebaluazioa\nFabrica nahiz solairuen diseinua\nErrealizazioa eta proiektuen kudeaketa\nSegimendua eta gainbegiratzea


Fun erregistroa telefonoak - BIDEO-TXATA ERAKUTSI ERRULETA!\nNon eskuratu ahal izango duzu ezagutu Suitzako\nhobeto ez joan eta begiratu gizonentzat\nKaixo guztioi) idatzi beren istorioak buruz Topaketak, eta non da leku onena Datazio Interneten? ahal Suitza zure web orrian? herrialde txikia da, aukera daude normala gizon amets hemorroideak batera inerteak ezagutza, eta programa osoa novia hirugarren munduko herrialde batzuetan, tamaina txikiadenbora asko dena. Egipton) ofiziala izan zen, emakume guztiek euskara hizkuntza mantendu, bere patata eta maitemindu nirekin hogeita sei zuen kontaktu guztiak mi.\nOnline chat Genevan Datazio neska eta gizonen Genevan, Suitzan"Suitzako zale"\nBerriketan jende berria Genevan, gaur egun, eta parte doan\nAgian bilatzen ari zaren enpresa bat pasatzeko zure oporrak naturan? Edo nahi al duzu bete zure bizitzako maitasuna? Batu"Suitzako zale", hemen aurkituko duzu horiek izan duten bila denbora luze batEgunero milaka pertsona betetzen"Suitzako zale", betetzen dute gehien eder eta erromantiko hiriko leku.\nGenevako famatua da bere dotorezia, parke eder laku batera eta museo ugari.\nPaseo bat hartu bidez hiriaren erdian, Katedrala, San Nikolas kokatzen da.\nSuitzako zale handiena da, sare sozial munduan\nSan Petersburgo, udaletxea, Opera etxea. Helmuga bat maite ospetsua Jet d eau iturria dago, aintzira eta eder inguratuta lorategiak eta parkeak.\nZehaztu behar dira, ez alferrik denbora, sortu zure profila.\nElkarrekin"Suitzako zale"berri bat aurkituko duzu bizitza osoa amodioa eta abentura. Batu"Suitzako zale", izen-ematea doakoa da.\nAurreiritziak: Datazio Guneak asko faltsuak profilak\nAskok guneak eskaintzen singleak, Suitza gaitasuna du konektatu beste singles, barne Suitza lagunekinDatazio guneak pertsona bakar eskaintza beste singles aukera erraz eta azkar ezagutzeko eta harreman berriak eraikitzeko, ala forma lankidetza edo adiskidetasuna. Noiz bat bilatzen atsegina data, edozein erabiltzaileak erraz eta azkar harremanetan beste erabiltzaile horren profila nahi dute. Nahiz eta singleak Suitzan hartu ahal izango singleak beste edonoiz eta edonon, Datazio gune bat izango da, zalantzarik gabe, abantaila bat izan duten pertsonak dira, bazkide baten bila. Izan ere, batez besteko itxarote denbora hitzordu bat da artean, eta hiru aste. Kide egin ahal izango zehatza bilaketak esker hainbat irizpide gisa, hala nola adina, generoa, bizilekua, eta hainbat lehentasunak.\nSineskeriak: birtual maitasuna ezin da egia izan\nOker: Suitzako lagun errespetua, adibidez, oso garrantzitsua garrantzia detektatzeko okerra profilak. Susmagarriak sarrerak ezabatu egiten dira eta blokeatu egunero. Oker: Suitzan, lagun online, kontaktuak, halaber, lan offline! Kalterik: kopuru Handi bat iradokizunak. Faltsua: ordainketa Eskaintzeko aukera ematen dizu arabera aukeratu oso zorrotza irizpideak, eta Suitzako bakar lagunak benetan asmoa eskainiz zure gozoa erdia. Kalterik: Datazio guneak dira fidagarriak. Zentzugabekeria: Suitzako lagun liderra da Suitzako Datazio Gune, enpresa serio eta profesional taldeak kudeatzen eta tratatzen eskaera bakoitzean interes handiz.\nDugu Suitzako lagunak nahi gure kideak zoriontsu izateko.\nHorregatik hartu dugu puntu nagusiak Datazio gune oso serio: aplikazio sinple, ezaugarri onenak eta kalitate handiko profilak. Erraztasuna erabiliz optimizatuta gune bat bilatu. Izan ere, kide bakoitzak gorde du bere konfigurazioa xehetasunak orria. Hainbat bilaketa funtzioak dira elementu garrantzitsu bat eta errazago ezagutzeko erabiltzaile (profila bat datozen irizpideak, pertsonalizatua alertak erabiltzaileek, gogokoak). Horrez gain, orri etengabe ari da eguneratzen. Ezaugarri erabilgarriak, hala nola, chat, webcam, albisteak, argazkiak, bideoak eta askoz gehiago ere eskuragarri daude.\nCincinnati Datazio gabe erregistroa, free larriak harremanak eta\nCincinnati real Free Datazio, ezkontza harreman serio bat egiteko, amodioa, flirt, txat, sexua, adiskidetasuna, edo, besterik gabe, flirt partekatu gabeIzena eman edo saioa hasi edozein sare sozial erregistratzeko Gabe gunean. Ez dugu partekatu kontaktu-informazioa, edonork, eta guk erabat bermatzen zure identitatea. Erraz irakurtzen da gure web orrian.\nEskaintzen dugu horiek erabili dut tresna guztiak erraz ezagutu eta aurkitu bizitza. Beti lo harremanetan gune bertsio mugikorra. Free larriak maitasun istorio Datazio Izen-ematea Gabe. Izango ahal izango duzu interesa Datazio: Cleveland, Kolon, Franklin, oni Toledo, Akron, Bang, gainera, proiektu berriak aurkitu ahal izango duzu ezagunen hiri guztietan Errusia eta munduan.\nbideo txat gelak online difusio Free chat online emakumeen video librearekin dating Datazio helduen izen-ematea free chat erruleta zure telefono erregistroa gabe Datazio gune erregistroa gabe doan bideo Datazio online izen-ematea ez helduen Datazio erregistroa video chat free


Ordezkaritzaren erroldak - Ogasuna\nOgasun eta Finantza Departamentuaren aurrean beste pertsona baten izenean telematikoki jarduteko, ezinbestekoa da ordezkaritza bat behar bezala inskribatuta edukitzea errolda hauetako batean:\nZerga ordezkarien errolda. Ogasun eta Finantza Departamentuaren aurrean jarduteko balio du, eta zerga gaietarako bakarrik erabil daiteke.\nLegezko ordezkarien errolda. Departamentu honen eta Foru Aldundiko beste departamentuen aurrean jarduteko balio du, gaiak inola ere mugatu gabe.\nOrdezkarien errolda korporatiboa. Ogasun eta Finantza Departamentuaren aurrean jarduteko balio du, baina zergaz kanpoko gaietarako. Gipuzkoako Foru Aldundiaren hornitzaileek erabil dezakete.\nOrdezkaritzaren erroldei dagokien araudia ondorengo atalean dago: Identitatea eta ordezkaritza frogatzea.\n614/2021 Foru Agindua, azaroaren 15ekoa, Gipuzkoako Foru Aldundiko Ogasun eta Finantza Departamentuko zerga ordezkarien errolda arautzen duena. (PDF)\n1839/2021 Foru Agindua, azaroaren 12koa, Gipuzkoako Foru Aldundiaren borondatezko ordezkarien errolda korporatiboa arautzen duen 2014ko azaroaren 4ko 881/2014 Foru Agindua aldatzen duena. (PDF)


PRIBATASUN POLITIKA | basquemountains-eu\nAdingabekoek ezin dute bere izen eman www.basquemountains.eus.\nZure pribatasuna eta eskubideak\nErabiltzaile modan jakin behar duzu www,basquemountains.eus erabiltzaileen eskubideak bermatutak daudela.\nHurrengo hauek dira gure printzipiak pribatasunari dagokionez:\nBakarrik eskatzen dugu informazio personala ezinbestekoa bada zure gogobetetzea lortzeko.\nEz diogu zure informazio pertsonala inori bidaltzen, legea betetzeko izan ezik edo zure baimena edukiz gero.\nZure datu pertsonalak pribatasun politika honetan agertzen den xedearekin baino ez ditugu erabiliko.\nOhartzen dizugu pribatasun politika honek aldatu dezakeela arautegietara moldatzeko. Era berean, pribatasun politika hau aplikatzen da webguneko erabiltzaileek kontaktu-formularioa betez gero.\nInboost Tourism KO. webgune hay moldatu du hurrengo legeak betetzeko: 15/1999 Lege Organikoa, Izaera Pertsonaleko Datuak Babesteko buruzkoa, Errege dekretua 1720/2007, LO legea garatzeko Erreglamendua onartzen duena; Europar parlementuko 2016/679 Erreglamendua pertsona fisikoen buruzkoa; eta 4/2002 Lege Organikoa, Gizarte-informazioa eta komertzio-elektronikoen zerbitzuez buruzkoa.\nDatu pertsonalen arduraduna:\nNortasuna: Inboost Tourism KO. S.L.\nIzen-komertziala: Inboos Tourism\nHelbidea: Uribitarte kalea, 22, 3ºD. 48001 - Bilbao (Bizkaia)\nPosta elektronikoa: inboost@inboost.eu\nFormularioen bidez bidalitako datu pertsonalak hurrengo datu-taldearen barruan sartuko ditugu: "usuarios de Basquemountains y suscriptores".\nGure erabiltzaileen datual erabiltzeko gure eskura dauden segurtasun neurri guztiak erabiltzen ditugu; beti ere arautegiak eskatzen duena betez.\nZure informazio pertsonalari aplikatzen dizkiogun printzipioak:\nZilegitasun, leialtasun eta gardentasun printzipioa.\nEzinbesteko diren datuak baino ez erabiltzeko printzipioa.\nOsotaduna eta kofidenzialtasuna printzipioa.\nNola lortzen ditugu weg honen bidez datu pertsonalak?\nHarpidetza formularioaren bidez.\nZeintzuk dira zure eskubideak datu pertsonalak bidaltzen dizkiguzunean?\nZure datu pertsonalei sarbidea eskatzeko eskubidea.\nZure datu pertsonalal aldatzeko edo ezabatzeko eskubidea.\nZure datu pertsonalen erabilera murrizteko eskatzeko eskubidea.\nErreklamazioa zuzentzeko "Agencia Española de Protección de Datos" agintaritzari.\nZure datu pertsonalak erabiltzeko xedea\nErtabiltzaileren bat www.basquemountains.eus agertzen den erregistro formularioa betetzen duenean bere pertsonari buruzko informazio pertsonala bidaltzen ari du, kasu honetan, informazio honen arduraduna Inboost Tourism enpresa da. Informazio hau hurrengo datuak eduki ditzake: IP helbidea, izena, email, kode postala edo bestelako informazioa.\nInformazio hau Basquemountains helmuga turistikoari buruzko informazioa bidaltzeko erabiliko da. Horretarako newsletter edo emailak bideliko dira. Kontaktuen biltegiratzea, kudeaketa eta emailen bidalketa Benchmaremail plataformaren bidez egingo da. Hori dela eta, jakinarazten dizuegu Benchmark Internet Group empresen zerbitzuak EEBB daudela; ondorioz, Benchamark Internet Group EU-US Pivacy Shield akordioaren sinatzailea da, eta akordio hori Europar Datu Babesteko Komitearengatik onartuta dago.\nInboost Tourism ezta saltze, ez alokatzen zure datu pertsonalak.\nZure datu pertsonalak erabiltzeko legitimizazioa\nOinarri legala zure datual erabiltzeko zure onarpena da. Hori dela eta, beharrezkoa da pribatasun politika onartzea erregistro.formularioa bidaltzeko.\nErabiltzen diren datual hurrengoak dira:\nEz dira erabiltzen bereziki babestutak dauden datu pertsonalak,\nZenbat denboraz gordeko ditut zure datuak?\nInteresatuak horien ezabaketa eskatu arte.\nZure datuak kudeatzeko erabiltzen ditudan hainbat tresna bitartekariengatik gestinatuak daude:\nPlataforma web eta Hosting: Wix.com LTD.\nEmail marketing: Benchmark Internet Group,\nGoogle Analytics: Google, Inc., enpresagaik eskainitako zerbitzua.\nwww.basquemountains.eus nabigatzerakoan datu ez-identifikatzaileak batu daitezke: IP helbideak, kokapen geográfikoa, zeintzuk diren bisitatzen diren orrialdeak eta bestelako datu batzuk, baino datu hauekin erabiltzailea ezin da identifikatua izan.\nInformazio hori oso erabilgarria da gure webgunea hobetzeko eta joera berriak identifikatzeko. \nInboost Tourism KO. enpresak hitza ematen du datu pertsonalen konfidenzialtasuna bermatuko duela. Era berean, eskura dauden segurtasun neurriak hartuko ditu datuen aldaketa, ezabaketa edo sarbide ez baimenduta ekiditeko. Nolanahi ere, Inboost Tourism enpresak ezin du bermatu Internetaren erasoezina.\nErabiltzaile moduan, zure datuen zehaztasuna eta egiatasunaren arduradun bakarra zara; beraz, Inboost Tourism enpresak ez du honen inguruan inolako erantzukizunik.\nErabiltzaileak adierazten du informatuta dagoela datu-pertsonalen inguruan dauden baldintzei buruz. Era berean, onartzen du eta baimena ematen dio Inboost Tourism Ko enpresari datu hauel gordetzeko eta kudeatzeko baimena; beti ere aurretik esandako xedearekin erabiltzen badira (basquemountains helmuga turistikoari buruz informacio bidaltzeko emailen bitartez).\nInboost Tourism enpresak aldatu ahal izango du pribatasun politika hau momentu bakoitzeko arautegira moldatzeko.Edonola ere, kasu hauetan Inboost Toruism enpresak interesatuei informatuko die.


Espainiako Gobernuak lan-erreforma aldatu du, baina haren bazkideek Kongresuan aldatu nahi dute\nPublikatuta: 2021/12/28 14:33 (UTC+1) Azken eguneratzea: 2021/12/29 07:51 (UTC+1)\nKontratuen erregulazio berriak, hiru hilabete barru indarrean sartuko denak, kontratu finkoa orokortu eta oso arrazoi zehatzetara mugatuko ditu aldi baterakoak.\nMinistroen Kontseiluak lan-merkatua erreformatzeko Lege Dekretua onartu du astearte honetan, behin-behinekotasunari muga jartzeko, negoziazio kolektiboari oreka itzultzeko eta pandemian erabiltzen direnak ordezkatuko dituzten aldi baterako lan-erregulazioko espedienteak legedi arruntean sartzeko, baina helburu berarekin: kaleratzeak saihestea.\nErreforma bihar, asteazkena, sartuko da indarrean, kontratuei buruzko araudi berria izan ezik (hiru hilabete barru sartuko da), Espainiako Gobernuak sindikatuekin eta enpresaburuekin Gabon-gauaren bezperan lortutako akordioaren ostean. Horrekin, 2021a amaitu aurretik lan-erreforma prest izateko Bruselarekin hitzartutako helburua beteko da.\nZURE INTERESEKOA IZAN DAITEKE: Lan-erreformaren gakoak\nPSOEk dagoeneko hasi ditu elkarrizketak talde parlamentarioekin, lan-erreformari beharrezko babesa emateko dituen aukera guztiak "ahalik eta gehien" aztertzeko eta, horrela, eragile sozialekin adostutako testua "errespetatzeko".\nERC eta EH Bilduk, koalizio gobernuko aurrekontu bazkideek, sindikatuek eta patronalak hitzartutakoaren aurka daudela berretsi dute, ez dela PPren Gobernuaren legedia benetan indargabetzen uste dutelako.\nEAJk, Espainiako Gobernuko beste bazkide batek, ez duela lan-erreforma babestuko ohartarazi zuen, euskal hitzarmenen "lehentasuna" Estatuko hitzarmenen gainetik jartzen ez badu.\nPodemos Euskadik "gertakari historikoa" ospatu du. Haien ustez, lan-erreformaren onarpenak "azken 40 urteetan lan-eskubideetan izandako aurrerapausorik handiena da". Halaber, tramitazio parlamentarioan "hobetzeko tartea" dagoela adierazi du, eta "anbizio handikoa" dela gaineratu du.\nPepe Alvarez UGTko idazkari nagusiak lan-erreforma "norabide onean" doala nabarmendu du, baina oraindik "beste lan bat" dagoela egiteko onartu du, azkenean testuan sartu ez diren gaiak jorratzeko.\nLorenzo Amor CEOE Espainiako Enpresaburu Elkarteen Konfederazioko presidenteorde eta Langile Autonomoen Elkarteen Federazio Nazionaleko (ATA) presidenteak adierazi duenez, patronala "ez dago prest" lortutako akordioaren "koma bakar bat ukitzeko", eta, aldi berean, akordioak "enpresen malgutasunari" eusten diola eta "solaskide sozialen erantzukizunaren" emaitza dela azpimarratu du.


Ezkabako talaiatik: Nafarroaren sua, bizirik\nNafarroaren sua, bizirik\nLaster, hiru urte barru, bost mende beteko dira Espainiak Nafarroa, odol eta gar, azpiratu zuenetik. Orduko hartan bortxakeria eta odol isurtzea izugarriak izan ziren, batzuek libre adhesión izendatu arren.\nOrdura arte nafarrek bagenuen Aitaren etxearen babesa. XVI. mendearen hasieran Nafarroako Erresuma konkistatu eta gero, espainiar garaileek euren hizkuntza, euren legea, euren ohiturak armen indarrez inposatzen dituzte, eta, Aitaren etxea teilaturik gabe gelditutakoan, erdal erauntsiek busti zuten etxea, eta, teilaturik ezean, barrutik busti zuten, blai-blai eginda utzi arte. Aitaren etxeko teilatu gabe, inperio espainolaren euriteak busti gaitu urteak joan eta urteak etorri, mendeak joan eta mendeak etorri, erdal erauntsiak hezur muineraino busti du asko eta asko. Busti-blai eta erdal putzu sakonetan itota, Aitaren etxeko teilaturik gabe mendeetako erdal euriteak eta uholdeak Amaren sua ere itzali egin zuten hainbat eta hainbat tokitan, baina, zorionez, ez guztietan.\nZenbait tokitan, Amaren sua, hizkuntza, euskal sena edo Estatu Batuetako euskaldunek deitzen duten basqueness hori ez da guztiz itzali sekula. Eraiki nahi dugun Euskal Herri berrian, batzuek etxea dute helburu, estatu bat sortzea. Alabaina, Aitaren teilatua garrantzitsua izanik ere, ez dezagun ahantzi ezinbestekoa dela Amaren sua: gure hizkuntza, gure usadioak, gure kultura, gure izaeraren adierazleak. Horiek gabe nekez dugu Euskal Herria eraikiko... Agian beste zerbait eraikiko litzateke, baina Erdal Herria izanen litzateke.\nEta inork ez dezala pentsa beste hizkuntzen kontra nagoenik... Izan ere, nire ama hizkuntza erdara da, orain gure etxeko hizkuntza euskara den arren; ikasketez ingeles irakaslea naizenez, nola egonen naiz ni ingelesaren aurka? Era berean, alemana ikasten ibili naiz. Euria dut gustuko, eta badakit preziatzen the rain eta der Regen, la pluie eta la lluvia; baina duela bost mende Nafarroan erauntsi bortitza izan ez, euritea eta uholdea, Lingua navarrorum delakoa ere azpiratu zuena.\nAitaren etxeko teilatuak babestuko gintuzke, baina etxeko suak berotzen du etxea. Zertarako eraiki etxe bat barneko surik gabe, hotz eta hits? Horregatik, Gabriel Aresti poetak aldarrikatzen zuen Aitaren Etxea defenditzea bezain garrantzitsua hauxe da: Amaren sua berpiztea eta bizkortzea. Hagitz ezaguna da: «Nire aitaren etxea defendituko dut». Alta, ez da horren ezaguna Pierre Bordazaharre herri-poeta, Etxahun Irurikoa; berak aldarrikatzen zuen Ama Euskal Herria. Sabino Arana bizkaitarraren Aberria bainoago, Jean-Louis Davant idazleak, beste zuberotar batek, aldarrikatu duena maite dut nik: gure Amerria.\nIzan ere, Aitaren etxeko teilatu gabe ere, Amaren sua ez da Euskal Herriaren Ekialdean sekula itzali.\nPosted by Itxaurdi at 09:34\nLabels: herrigintza, literatura, poesia\nSteve Morse Jainkoa da\nEz sinistekoa: txorizo eta malkoak


Abiatu dira XXXIV. Euskal Antzerki Topaketak - Azpeitia - uztarria.eus\nAbiatu dira XXXIV. Euskal Antzerki Topaketak\nUztarria.eus 2016-11-02 10:18\nAtzo, azaroak 1, hasi ziren XXXIV. Euskal Antzerki Topaketak, Tetes de Mules taldearen L'Entresort antzezlanarekin. Antzerki taldeak Perez Arregi plazan jarri zuten karpak ikusmira sortu zuen herritarren artean, eta dozenaka lagun bertaratu zen antzerki obra ikustera. (Argazki gehiago, Urola Kostako Hitzaren webgunean).\nEuskal Antzerki Topaketak hasi besterik ez dira egin, ordea, eta azaroaren 26ra arte izango da zer ikusi eta zertaz gozatu. Hurrengo zita datorren ostiralean, azaroaren 4an, izango da, eta Francoren bilobari gutuna antzezlana eskainiko dute Soreasu antzokian, 21:30ean hasita. Besteak beste, Erika Olaizola aktore azpeitiarra igoko da oholtzara, Unai Iturriagak eta Igor Elortzak idatzi eta Ximon Fuchek zuzendutako obra eskaintzera.\nSarrerak aurrez salgai izango dira azpeitia.eus webgunean. Soreasuko leihatila, aldiz, antzezlana baino ordubete lehenago zabalduko dute.


1 zk - 2007ko Abendua\nGazteen Euskal Behatokiak aldizka Gazte.doc buletina argitaratuko du.\nBuletinean, besteak beste, ondokoei buruzko informazioa agertzen da: argitalpenak, dokumentazio zentroaren azken erosketa bibliografikoak, prestakuntza-proiektuak, diru-laguntzak eta bekak eta abar.\nGazteen argazkiak 10/ Retratos de juventud 10 (pdf, 2,3 Mb)\nTxosten hau "Gazteen Argazkiak" serieko hamargarren argitalpena da. Azterlana hainbat arlo tematikotan banatuta dago: jarrera politiko orokorrak, egoeraren balorazioa, administrazioaren jardueraren balorazioa, eta albisteen jarraipena hedabideetan.\nArgitalpenak eskuratzeko: Formatu elektronikoan behera kargatu edota gaztebehatokia@ej-gv.es helbidean eskatu.\nDokumentazio Zentroak gazteriaren inguruko politiketan lanean diharduten arduradunei dokumentazioa eta aholkularitza-zerbitzua ematen die.\nErositako liburu berriak:\nIzenburua: Edad del cambio : jóvenes en los circuitos de solidaridad intergeneracional / Pau Marí-Klose y Marga Marí-Klose\nEgilea: Marí-Klose, Pau\nArgitaletxea: Madrid : Centro de Investigaciones Sociológicas : Siglo XXI, 2006\nIzenburua: Hijos que no se van : la dificultad de abandonar el hogar / Jorge Barraca Mairal\nEgilea: Barraca Mairal, Jorge\nArgitaletxea: Bilbao : Desclée de Brouwer, D.L. 2000\nIzenburua: Origen, protestas y propuestas del movimiento antiglobalización / Enara Echart, Sara López, Kamala Orozco\nEgilea: López Sánchez, Félix\nArgitaletxea: Madrid : Libros de la Catarata, 2005\nIzenburua: Homosexualidad y familia : lo que los padres, madres, homosexuales y profesionales deben saber y hacer / Félix López Sánchez\nEgilea: Echart, Enara\nArgitaletxea: Barcelona : Grao, 2006\nIzenburua: El derecho a la participación educativa\nEgilea: Leturia Navaroa, Ana\nArgitaletxea: [Bilbao] : Universidad del País Vasco, Servicio Editorial = Euskal Herriko Unibertsitatea, Argitalpen Zerbitzua, 2006\nIzenburua: Terapia psicológica con niños y adolescentes : estudio de casos clínicos / coordinadores, Francisco Xavier Méndez Carrillo, José Pedro Espada Sánchez, Mireia Orgilés Amorós\nArgitaletxea: Madrid : Pirámide, \nEusko Jaurlaritzak eta Ipar Irlandako Public Achievement erakundeak YWICS (Youth Work In Contested Spaces, alegia, "Gazteekin Lanean Gatazkan dauden Gizarteetan") proiektua batera antolatu dute Baketik Bake zentroarekin lankidetzan. Arantzazun (Gipuzkoa, Euskadi) burutu da, 2007ko urriaren 18tik 20ra bitartean\nKultura eta Erlijioen arteko Elkarrizketari buruzko Gazteen Nazioarteko 3, Mintegia\nMintegia Bilbon izan da 2007ko abenduaren 10etik 19ra.\nEuren helburua izan da hainbat tradizio erlijioso eta kulturaletako eta askotariko jatorrietako gazteak kontaktuan eta lanean jartzea, elkarrekin modu baketsuan bizitzeko moduari buruz gogoeta egin dezaten, bereziki kulturen eta erlijioen transmisioa horrenbeste eraldaketa sakon pairatzen ari den garai honetan.\nEuskadiko gazteek politikarekiko duten interes eza areagotu egin da azken hamar urteotan.\nEuskadiko gazteen erdiek ideologikoki ezkertiartzat eta, identitate aldetik, nagusiki euskal herritartzat jotzen dituzte beren buruak. Era berean, % 34 Euskal Herriaren independentziaren alde daude.\nGatazkak etikoki lantzeko ikastaroa\nAbenduan Gazteen Euskal Behatokiak antolatuta Gatazkak etikoki lantzeko ikastaroa. Sakontze ikastaroa izan dugu Bilbon eta Donostian.\nIkastaro hau lehenengoa egin zutenei zuzenduta egon da eta helburuen artean aurreko ikastaroan garatutakoa oinarrizko ikaskuntzatan biltzea izan da. Bilbon eta Donostian izan dira 2007ko abenduaren 10etik 13ra bitartean.\nJarraian egingo diren beste ikastaro batzuk\nGazteriaren Euskal Behatokia -Uriortu, 11 - 48007 Bilbao - Tel.: 94 4031640 - Faxa: 94 4031641\nBoletin hau jasotzeko harpidetza egin dezakezu edo jasotzeari utzi nahi baduzu baja emateko eska dezakezu. Zure datuak Gazteria Zuzendaritzaren Kontaktu Fitxategian jasota daude, Hala nahi izanez gero, datuok eskuratu, zuzendu, ezeztatu eta datuoi aurka egiteko eskubideez balia zaitezke, horretarako Gazteria Zuzendaritzara idatzi bat bidaliz (Donostia-San Sebastián kalea 1, 01010 Vitoria-Gasteiz).\nAzken eguneratzea: 2009/04/03